ΣΥ.ΡΙΖ.Α ΓΛΥΦΑΔΑΣ: Αλ. Τσίπρας: Δίκαιη ανάπτυξη, βιώσιμη και δημοκρατική\nΠ. Σκουρλέτης: Στόχος οι επενδύσεις με οφέλη για την κοινωνία και το περιβάλλον\nΌλ. Γεροβασίλη: Η Ελλάδα αφήνει πίσω της τα χρόνια της ύφεσης και της παρακμής και στρέφει το βλέμμα προς το μέλλον\nΓ. Σταθάκης: Επενδυτικές προτάσεις σύμφωνες με τις αρχές της βιώσιμης και διατηρήσιμης ανάπτυξης\nΑυτές τις μέρες κλείνει ένας κύκλος για τη χώρα. Καταλήξαμε σε συμφωνία με τους εταίρους και τη θέσαμε στην κρίση του ελληνικού λαού στις εκλογές του Σεπτεμβρίου.\nΤο πρόγραμμα επιλέξαμε να είναι εμπροσθοβαρές: τα δύσκολα μέτρα να ληφθούν το πρώτο έτος. Με την πρώτη αξιολόγηση ολοκληρώθηκε ο πιο σημαντικός και δύσκολος κύκλος του προγράμματος.\nΗ πιο σημαντική εξέλιξη η απόφαση του Εurogroup να επανεξεταστεί το ελληνικό χρέος από τους ευρωπαϊκούς θεσμούς, με τρόπο αντικειμενικό και δεσμευτικό.\nΓια πρώτη φορά τα τελευταία 6 χρόνια έχουμε σταθερό μακροοικονομικό, δημοσιονομικό και επενδυτικό περιβάλλον.\nΣτο επίκεντρο πλέον μπαίνει η Ανάπτυξη. Όλες οι κυβερνητικές προσπάθειες πλέον επικεντρώνονται σε ένα στρατηγικό στόχο: Στην προώθηση τηςΔίκαιης Ανάπτυξης.\nΔίκαιη Ανάπτυξη: ένα όραμα που δεν έχει καμία σχέση με αυτό που νοηματοδότησαν ως ανάπτυξη, οι προηγούμενες κυβερνήσεις\nΧαοτικές οι διαφορές μας με όσους κατέστρεψαν τη χώρα. Για εκείνους πλεονεκτήματα της ελληνικής οικονομίας είναι τα συντρίμμια που άφησαν: συρρικνωμένοι μισθοί και συντάξεις, κατάργηση συλλογικών συμβάσεων εργασίας και ασφυκτική συρρίκνωση του δημόσιου τομέα.\nΤο κοινωνικό κράτος αποτελεί μοχλό ανάπτυξης. Εξοικονόμηση πόρων για δικαιότερη, αποτελεσματικότερη και ταχύτερη ανακατανομή των υπηρεσιών αυτών στα τμήματα του πληθυσμού που το έχουν πραγματικά ανάγκη.\nΤο δικό μας όραμα: Δίκαιη Ανάπτυξη, δηλαδή Βιώσιμη και Δημοκρατική.\nΔημοκρατική: μοίρασμα των ωφελειών, εμβάθυνση δημοκρατικών θεσμών, ενσωμάτωση της κοινωνίας στην πολιτική ζωή.\nΜόνο έτσι θα σταματήσουμε τη μετανάστευση των πλέον δημιουργικών δυνάμεων της χώρας και θα πείσουμε όσους βρίσκονται έξω, να γυρίσουν και να συμβάλλουν στην ανοικοδόμηση της.\nΣτοχεύει στην αναδιάρθρωση της ελληνικής οικονομίας, δίνοντας ιδιαίτερη έμφαση στην επανεκβιομηχάνιση και στους διεθνώς εμπορεύσιμους τομείς.\nενίσχυση πρωτίστως με φοροαπαλλαγές που συνδέονται με την απόδοση και όχι όπως ανεξάρτητα από το τελικό αποτέλεσμα. απλοποιούνται διαδικασίες και αυξάνεται η διαφάνεια, μείωση της γραφειοκρατίας, την ταχύτερη εξυπηρέτηση των επενδυτών.\nΜέχρι το τέλος Σεπτεμβρίου ενεργοποιούνται οι προσκλήσεις από το νέο ΕΣΠΑ ύψους 9 δισ.: το μισό νέο ΕΣΠΑ της επόμενης επταετίας θα έχει ήδη ενεργοποιηθεί.\nΣε όλα τα προγράμματα του ΕΣΠΑ 2014 – 2020 ενθαρρύνεται η δημιουργία συνεργατικών σχημάτων.\nΝα διαλύσουμε κάποιους μύθους σχετικά με την Αξιοποίηση της Δημόσιας Περιουσίας. Η δημιουργία του νέου ταμείου αξιοποίησης της δημόσιας περιουσίας, δίνει τη δυνατότητα της ορθολογικής και επωφελούς για το Δημόσιο συμφέρον, εκμετάλλευσης της κρατικής περιουσίας και τονώνει την επενδυτική δραστηριότητα. Η διαχείριση των περιουσιακών στοιχείων των επιμέρους συνιστωσών του νέου ταμείου συνίσταται σε τρεις πυλώνες:\nΑποτελεσματικό και φιλικό προς τις επενδύσεις κράτος με αντιμετώπιση γραφειοκρατίας, σαφές θεσμικό πλαίσιο, καταγραφή διαδικασιών και προβλημάτων, σε συνεργασία με ΟΟΣΑ και Παγκόσμια Τράπεζας.\nΠαραλάβαμε 5 συμβάσεις παραχώρησης οδικών αξόνων, οι οποίες είχαν υπογραφεί το 2007 και προβλεπόταν να ολοκληρωθούν το 2012.\n8 χρόνια μετά την έναρξη των έργων, είχε υλοποιηθεί μόλις το 40% των εργασιών.\nΕνεργοποιήσαμε τη διυπουργική επιτροπή μεγάλων έργων και ξεκινήσαμε τις διαπραγματεύσεις με τους Παραχωρησιούχους/κατασκευαστές, οι οποίες κατέληξαν σε συμφωνίες έγκαιρης παράδοσης και λειτουργικής ολοκλήρωσης των έργων.\nΉδη υπάρχει επιτάχυνση του ρυθμού εκτέλεσης των εργασιών σε όλα τα κατασκευαστικά μέτωπα των αυτοκινητοδρόμων. Οι 5 οδικοί άξονες(Κόρινθος-Τρίπολη-Καλαμάτα, Μαλιακός-Κλειδί, Ολυμπία Οδός, Ιονία Όδος, Ε65) θα ολοκληρωθούν εντός του έτους και ως το α’ εξάμηνο του 2017.\nΑνάλογη περίπτωση το Μετρό της Θεσσαλονίκης. Τέσσερα χρόνια μετά, η κυβέρνηση μας τον Δεκέμβριο του 2015, έπειτα από διαπραγματεύσεις με την ανάδοχο κοινοπραξία, συμφώνησε στην επανεκκίνηση των εργασιών για την ολοκλήρωση του έργου. Επανεκκινούν οι εργασίες σε 4 σταθμούς, και δημιουργούνται 1500 θέσεις εργασίας άμεσα εντός του καλοκαιριού. Και πλέον, μπαίνει ο τελικός ορίζοντας ολοκλήρωσης του έργου που περιλαμβάνει τη λειτουργία της βασικής γραμμής και την επέκταση μέχρι την Καλαμαριά, εντός το 2020.\nΗ Γραμμή 4 του Μετρό Αθήνας, ένα έργο πνοής. Δημοπρατείται εντός του 2016 το πρώτο τμήμα (Άλσος Βεΐκου –Γουδί) της Γραμμής 4, για 14 σταθμούς, εκτιμώμενου προϋπολογισμού 1,5 δισ. €. Το τμήμα αυτό θα εξυπηρετεί καθημερινά περισσότερους από 200.000 επιβάτες και μάλιστα σε ορισμένες από τις πλέον πυκνοκατοικημένες περιοχές της Αθήνας, ενώ παράλληλα θα μειωθούν η κυκλοφορία των ΙΧ αυτοκινήτων και οι εκπομπές αερίων ρύπων.\nΤο Αεροδρόμιο στο Καστέλι: Στα τέλη Ιουλίου υποβάλλονται οι δεσμευτικές οικονομικές προσφορές για το Νέο Διεθνές Αεροδρόμιο του Ηρακλείου Κρήτης στο Καστέλι, με Σύμβαση Παραχώρησης. Στρατηγικής σημασίας αναπτυξιακό έργο υποδομής, που θα αποφέρει πολλαπλασιαστικά οφέλη σε πολλούς κλάδους της οικονομίας του νησιού, πέραν του τουριστικού. Το εκτιμώμενο ύψος του έργου είναι κοντά στα 850 εκατομμύρια και αναμένεται εντός πενταετίας να έχει ολοκληρωθεί.\nΒόρειος Οδικός Άξονας Κρήτης: Προχωράμε με τη Στρατηγική Μελέτη του ΒΟΑΚ από πόρους του ΕΣΠΑ που σκοπό έχει να διατυπώσει σε χρηματοδοτικό και τεχνικό επίπεδο ένα σχέδιο για ένα ολοκληρωμένο βιώσιμο έργο που θα ενώνει τα Χανιά με το Λασίθι με έναν σύγχρονο ασφαλή αυτοκινητόδρομο. Το σχέδιο αυτό θα εντάσσει το έργο στο πακέτο Γιούνκερ προκειμένου να διασφαλιστούν οι αναγκαίοι πόροι για την ολοκλήρωση του. Το ύψος αυτού του ζωτικού έργου υποδομής ανέρχεται στο 1,6 δις και με βάση τον υπάρχον σχεδιασμό, θα ξεκινήσει το 2018 για να παραδοθεί στους πολίτες της Κρήτης το 2023.\nΗ Επέκταση του ΤΡΑΜ προς το Κερατσίνι. Πρόκειται για την διαδρομή Λιμάνι Πειραιά - Λιμάνι Κερατσινίου, μήκους 3,8 χλμ. με 6 νέες στάσεις. Ένα σημαντικό έργο ύψους 180 εκατομμυρίων που θα ξεκινήσει στα τέλη του 2018 και θα έχει ολοκληρωθεί σε μια τετραετία. Σε συνδυασμό με τα έργα ανάπλασης και αξιοποίησης της λεγόμενης «περιοχής Λιπασμάτων», που με απόφαση της Κυβέρνησης πέρασε από τον ΟΛΠ στον Δήμο Κερατσινίου-Δραπετσώνας, θα μετατρέψουν αυτή την μέχρι τώρα υποβαθμισμένη και εγκαταλελειμμένη περιοχή σε δημόσιο πόλο υπερτοπικής εμβέλειας για την αναβάθμιση του δυτικού Πειραιά, με χρήσεις πολιτισμού, εκπαίδευσης, υγείας, πράσινου και αναψυχής.\nΤο τμήμα «Λαμία-Ξυνιάδα» του οδικού άξονα Κεντρικής Ελλάδας Ε65. Ξεκινά μέσα στο 2016 η κατασκευή του νότιου τμήματος του Ε65, προϋπολογισμού 310 εκ €., με διασφαλισμένη χρηματοδότηση από το ΕΣΠΑ 2014-2020. Με την ολοκλήρωση του τμήματος αυτού το 2020, ο Ε65 θα συνδέεται με τον ΠΑΘΕ, εντασσόμενος έτσι λειτουργικά στο δίκτυο αυτοκινητοδρόμων της χώρας.\nΞεκίνησαν ήδη οι εργασίες κατασκευής του ελληνικού τμήματος του Αγωγού Φυσικού Αερίου ΤΑΡ, που διατρέχει όλη την Β. Ελλάδα. Ο προϋπολογισμός είναι 2 δις €, η δε απασχόληση από την υλοποίηση του έργου υπολογίζεται ότι θα ξεπεράσει τις 8.000 θέσεις εργασίας.\nΙδιαίτερα σημαντική είναι η εμπλοκή ελληνικών επιχειρήσεων, ενώ οι πυκνές διακλαδικές αλληλεξαρτήσεις του έργου, θα ωφελήσουν πληθώρα τεχνικών επαγγελμάτων & θα ενισχύσουν την απασχόληση σε τοπικό επίπεδο.\nΕπίσης θα προχωρήσει η υλοποίηση ενός εκτεταμένου προγράμματος Εταιρικής Κοινωνικής Ευθύνης, ύψους 32 εκατ.€, προς τις τοπικές κοινωνίες.\nΕξασφαλίσεις για τη μέγιστη δυνατή προστασία του περιβάλλοντος υπό τις πλέον αυστηρές απαιτήσεις.\nΤο όραμα της δίκαιης ανάπτυξης εμπεριέχει τη σταδιακή ένταξη στην παραγωγή όλου εκείνου του δυναμικού που βρίσκεται στη γκρίζα ζώνη της ανεργίας. Κανείς δεν μπορεί να επαίρεται για τη μεγέθυνση της οικονομίας αν η ανεργία παραμένει στα επίπεδα που την έφεραν οι καταστροφικές πολιτικές τις περασμένης περιόδου.\n6,75 δισεκατομμύρια θα πέσουν στην οικονομία μέχρι το τέλος του 2016από το τρέχον ΕΣΠΑ. Ο νέος αναπτυξιακός νόμος προβλέπει συνολικές επενδύσεις ύψους 13 δισ. μέχρι το 2021.\nΕίναι ένας στόχος φιλόδοξος, αλλά πέρα για πέρα ρεαλιστικός καιαναγκαίος, κυρίως για τους νέους και τις νέες αυτής της χώρας που αξίζουν ένα μέλλον δημιουργικό και ελπιδοφόρο.\nΦαντάζομαι ότι δεν θα χαλάσω τον ειρμό της σημερινής εκδήλωσης, αλλά δεν μπορώ παρά να ξεκινήσω την παρέμβασή μου με μια αναφορά σε ένα αποτρόπαιο γεγονός, που συνέβη πριν από λίγες ώρες στη Μεγάλη Βρετανία.\nΜια αναφορά σε μια πολιτική δολοφονία, μιας βουλευτίνας των Εργατικών, ενώ βρισκόταν σε μια πολιτική εκδήλωση για να προπαγανδίσει στους πολίτες της Βρετανίας την ανάγκη να παραμείνει ενωμένη η Ευρώπη.\nΚαι να τονίσω ότι είναι κοινός εχθρός όλων των λαών της Ευρώπης είτε βρίσκονται στη Μεγάλη Βρετανία, είτε στην Ελλάδα, είτε στη Γερμανία, είτε στην Πορτογαλία, είτε στο Βορρά, είτε στο Νότο, είτε στην Ανατολή, είτε στη Δύση. Κοινός εχθρός είναι ο εθνικισμός, το μίσος απέναντι στο διαφορετικό, στη διαφορετική άποψη και κοινός εχθρός είναι όλοι όσοι θέλουν να διασπάσουν την ενότητα των λαών και των κοινωνικών δυνάμεων.\nΘα ήθελα με αυτά τα λόγια να αποτίσουμε όλοι μαζί φόρο τιμής σε μια πολιτικό που άδικα χάθηκε και να ελπίσουμε ότι θα είναι το τελευταίο αθώο θύμα. Το τελευταίο θύμα σε μια περίοδο που στην Ευρώπη το μίσος αναζωπυρώνεται και ενισχύεται, έναντι της νηφαλιότητας και του πολιτικού λόγου.\nΑς έρθουμε στα δικά μας. Θεωρώ ότι σήμερα είναι μια σπουδαία μέρα, γιατί ίσως για πρώτη φορά, μετά από πολλά χρόνια, αναλαμβάνουμε την ευθύνη να μιλήσουμε επί της ουσίας για το πώς με ποιο τρόπο και με ποιο στόχο, θα απαντήσουμε στο βασικό πρόβλημα της χώρας.\nΚαι βασικό πρόβλημα της χώρας δεν είναι τόσο η δημοσιονομική πολιτική, μια συζήτηση στην οποία έχουμε εξαντλητικά απορροφηθεί τα τελευταία χρόνια, αλλά η παραγωγή νέου πλούτου. Η παραγωγή πλούτου και η δίκαιη κατανομή του.\nΤο κλείσιμο της αξιολόγησης και η δέσμευση για τη διευθέτηση του χρέους εξασφαλίζουν, για πρώτη φορά στα τελευταία 6 χρόνια, ένα σταθερό μακροοικονομικό και δημοσιονομικό περιβάλλον, ευνοϊκό για την υλοποίηση μακροπρόθεσμων επενδυτικών σχεδίων.\nΤο τέλος όλων των δύσκολων φορολογικών μέτρων, που συνειδητά θέσαμε στην αρχή του προγράμματος, σε συνδυασμό με την εξασφάλιση ότι από εδώ και στο εξής οι συνολικές δαπάνες για την εξυπηρέτηση του χρέους δεν θα υπερβαίνουν το 15% του ΑΕΠ, δημιουργούν ένα ασφαλές δημοσιονομικό περιθώριο για τη χρηματοδότηση του Κοινωνικού Κράτους και της ανάπτυξης τα επόμενα χρόνια.\nΕίναι λοιπόν ίσως η πρώτη φορά τα τελευταία χρόνια, που έχουμε την πολυτέλεια να οραματιστούμε, να σχεδιάσουμε και να υλοποιήσουμε την Ελλάδα της μεταμνημονιακής εποχής. Την Ελλάδα, όπως την οραματιζόμαστε σε λίγα χρόνια από σήμερα, να γιορτάζει τα 200 χρόνια από την Ελληνική Επανάσταση, τα 200 χρόνια από την αναγέννησή της . Την Ελλάδα του 2021.\nΤο 2021 θα μπορούσε να πει κανείς ότι δεν είναι κοντά, αλλά δεν είναι και μακριά. Είναι σε 5 χρόνια από σήμερα, χρόνος αρκετός για να σχεδιάσουμε και να προλάβουμε να υλοποιήσουμε μεγάλες αλλαγές και τομές, χρόνος όμως ταυτόχρονα μικρός, που θα περάσει εύκολα χωρίς να γίνει τίποτα στον τόπο, αν αφήσουμε τα πράγματα να κυλήσουν ως έχουν. Χωρίς σχέδιο, χωρίς παρεμβάσεις, χωρίς όραμα για αλλαγή πορείας.\nΑς ξεκινήσουμε, λοιπόν, από την αρχή. Πως θα θέλαμε να είναι η Ελλάδα του 2021; Ποιο είναι το κρίσιμο εθνικής σημασίας ζήτημα, που πρέπει πάση θυσία να έχουμε αποκαταστήσει το 2021;\nΗ ανάκτηση της κυριαρχίας μας και η έξοδος από την επιτροπεία. Σύμφωνοι, αλλά αυτό, έτσι και αλλιώς, αναμένεται και τυπικά να συμβεί σε 1, 5- 2 χρόνια, αλλά δεν αρκεί από μόνο του. Δεν αρκεί, αν δεν συνδυαστεί με το μέγιστο εθνικό στόχο, αυτόν της ανάκτησης της εργασίας, ώστε η Ελλάδα του 2021 όχι μόνο να είναι μια χώρα που θα έχει αφήσει πίσω της τα μνημόνια, αλλά να είναι μια κανονική ευρωπαϊκή χώρα με ποσοστά ανεργίας, που δεν θα υπερβαίνουν κατά πολύ τον μέσο ευρωπαϊκό όρο.\nΣτο επίκεντρο λοιπόν της στρατηγικής μας μπαίνει το ζήτημα της Ανάπτυξης. Της Ανάπτυξης όμως, όχι ως ενός απλού δείκτη που μεγιστοποιεί κέρδη, δίχως να αφήνει κοινωνικό όφελος, αλλά της Δίκαιης Ανάπτυξης.\nΗ Δίκαιη Ανάπτυξη είναι ένα όραμα που δεν έχει καμία σχέση με αυτό που εννοούσαν ως ανάπτυξη οι κυβερνήσεις των τελευταίων ετών.\nΓια τις δυνάμεις που κυβέρνησαν τον τόπο - και μάλιστα τα χρόνια των μεγάλων δυνατοτήτων, όχι τα χρόνια της κρίσης- τα πλεονεκτήματα της ελληνικής οικονομίας είναι δυστυχώς τα συντρίμμια που άφησαν πίσω τα δύο προηγούμενα προγράμματα δημοσιονομικής προσαρμογής:\n- συρρικνωμένοι μισθοί και συντάξεις,\n-κατάργηση συλλογικών συμβάσεων εργασίας και\n- ασφυκτική συρρίκνωση του δημόσιου τομέα.\nΌταν μιλούν για ανάπτυξη, προσανατολίζονται σε προσέλκυση επενδύσεων που θα βασίζονται αποκλειστικά και μόνο στο χαμηλό κόστος εργασίας, που στηρίζουν την πλήρη απόσυρση του Δημόσιου από την οικονομική ζωή του τόπου, θεωρώντας οποιαδήποτε μορφή κρατικής παρέμβασης εκ προοιμίου καταστροφική.\nΚατηγορούν το κοινωνικό κράτος ως βαρίδι για την οικονομία και το στοχοποιούν ως το πρώτο θύμα κάθε νέου γύρου δημοσιονομικής διόρθωσης, επιλέγοντας πάντοτε τον περιορισμό των δαπανών του.\nΓι’ αυτό το μόνο που μας κληροδότησαν ήταν υποχρηματοδοτούμενες δομές υγείας και παιδείας και ένα ξεχαρβαλωμένο ασφαλιστικό σύστημα που λεηλατήθηκε από το PSI.\nΤο δικό μας αναπτυξιακό όραμα για την Ελλάδα του 2021, δεν μπορεί να έχει καμία σχέση με αυτή τη νεοφιλελεύθερη δυστοπία. Δηλαδή, με τη δημιουργία μιας χώρας εσαεί φτωχών, που θα άγεται και θα φέρεται από τις ορέξεις και τις επιθυμίες αναξιόπιστων επενδυτών, δίχως κοινωνική προστασία και ίχνος περιβαλλοντικής νομοθεσίας.\nΓια εμάς, ανάπτυξη σημαίνει η αναζήτηση της δικής μας διαδρομής για την εκ νέου ένταξη της οικονομίας μας – με σοβαρούς όρους - στον παγκόσμιο καταμερισμό εργασίας.\nΣημαίνει τη δημιουργία μίας οικονομίας με παραγωγική εξειδίκευση που θα μας επιτρέψει να επουλώσουμε τα τραύματα που έχει δεχτεί το κοινωνικό κράτος τα χρόνια των μνημονίων.\nΣημαίνει την κινητοποίηση του παραγωγικού δυναμικού σε ένα πολύ ευρύ φάσμα παραγωγικών δραστηριοτήτων, στη βάση συνεργατικών σχημάτων κοινωνικής οικονομίας, με στόχο μία επιχειρηματικότητα που προσανατολίζεται στην παραγωγή βιώσιμων και αξιοπρεπώς αμειβόμενων θέσεων εργασίας.\nΓια να χαράξουμε αυτή την διαδρομή πρέπει να εστιάσουμε στις πραγματικές παραγωγικές δυνατότητες του τόπου. Σε πόρους και δυνατότητες ανεκμετάλλευτες.\nΠάνω από όλα, εστιάζουμε στο ανθρώπινο δυναμικό της χώρας μας, με τα συγκεκριμένα του χαρακτηριστικά. Δηλαδή, τα υψηλά ποσοστά νέων με πτυχία τριτοβάθμιας εκπαίδευσης. Να εστιάσουμε στη γη και στο μοναδικό στο κόσμο φυσικό περιβάλλον που διαθέτουμε. Στη σημαντική γεωστρατηγική και γεωγραφική θέση της χώρας μας. Και στις επενδύσεις που έχουν συντελεστεί στο παρελθόν και σήμερα βρίσκονται εν υπνώσει εξαιτίας της βαθιάς οικονομικής κρίσης των τελευταίων 6 ετών.\nΣτο σχέδιο μας, το μέλλον του δημόσιου τομέα δεν είναι η περιθωριοποίηση, αλλά η αποκατάσταση του επιτελικού του ρόλου για την ελληνική οικονομία. Θέλουμε ένα δημόσιο τομέα που να παρέχει υπηρεσίες υψηλής στάθμης, βαθειά αντιγραφειοκρατικό, με τις ελάχιστες καθυστερήσεις και χρονοτριβές για τους παραγωγικούς φορείς. Ικανό, όμως, να σχεδιάσει, να διαγνώσει δυνατότητες και να ανακατευθύνει πόρους σε δημιουργικές κατευθύνσεις.\nΚαι αντιλαμβανόμαστε επίσης, το κοινωνικό κράτος ως μοχλό της ανάπτυξης και όχι ως βαρίδι και θεωρούμε ότι η όποια εξοικονόμηση πόρων οφείλει να αποσκοπεί στην δικαιότερη, αποτελεσματικότερη και ταχύτερη ανακατανομή των υπηρεσιών αυτών στα τμήματα του πληθυσμού που το έχουν πραγματικά ανάγκη.\nΔίκαιη ανάπτυξη, σημαίνει Βιώσιμη και Δημοκρατική ανάπτυξη.\nΒιώσιμη γιατί δεν εξαντλεί τους φυσικούς και ανθρώπινους πόρους αλλά μεριμνά για την διατήρηση και την αναπαραγωγή τους.\nΔημοκρατική, γιατί μέσα από το μοίρασμα των ωφελειών της προάγει την ισότητα και ενσωματώνει το σύνολο της κοινωνίας στην πολιτική ζωή του τόπου.\nΗ αναπτυξιακή μας πρόταση δίνει φωνή και υπόσταση στο μεταρρυθμιστικό πρόταγμα για βαθιές αλλαγές, που ζητά η κοινωνία μας, δεκαετίες τώρα. Και ο πυρήνας γύρω από τον οποίο ξεδιπλώνεται ο αναπτυξιακός μας σχεδιασμός δεν είναι άλλος από την αντιμετώπιση της ανεργίας.\nΤο νέο παραγωγικό μοντέλο προωθεί επενδύσεις υψηλής προστιθέμενης αξίας, που εξασφαλίζουν νέες, σταθερές και καλά αμειβόμενες θέσεις εργασίας, με επίκεντρο το εξειδικευμένο ανθρώπινο δυναμικό της χώρας.\nΜόνο έτσι θα σταματήσουμε τη μετανάστευση των πλέον δημιουργικών δυνάμεων της χώρας και θα πείσουμε όσους βρίσκονται έξω, να γυρίσουν και να συμβάλλουν στην ανοικοδόμηση της χώρας.\nΘέλω όμως να τονίσω ότι η διαδικασία της επανεπένδυσης στην ελληνική οικονομία είναι εγχείρημα σύνθετο και πολυδιάστατο, το οποίο απαιτεί το μέγιστο των προσπαθειών μας.\nΓιατί η ζημιά που έχει γίνει είναι τρομακτική.\nΑπό το 2007 έχουν χαθεί τα 2/3 των συνολικών επενδύσεων.\nΟι ιδιωτικές επενδύσεις μειώθηκαν κατά 67% το διάστημα 2009-2014.\nΗ σημερινή κυβέρνηση, λοιπόν, κάνει μια μεγάλη προσπάθεια να αντιστραφεί αυτή η πραγματικότητα.\nΕπιμένουμε να πιστεύουμε στον καίριο ρόλο των δημοσίων επενδύσεων και για δεύτερη συνεχόμενη φορά, καταφέρνουμε να αυξήσουμε, παρά το ότι έχουμε προϋπολογισμούς κρίσης, το πρόγραμμα δημοσίων επενδύσεων, φέτος, κατά 250 εκατ. ευρώ.\nΤην ίδια στιγμή αναμένουμε, οι εγχώριες ιδιωτικές επενδύσεις να αντιστρέψουν την υποχώρηση των προηγούμενων ετών. Διότι η εμπιστοσύνη των ελλήνων επενδυτών στην προοπτική της χώρας μας είναι το ισχυρότερο και το απαραίτητο σήμα για την προσέλκυση και ξένων κεφαλαίων.\nΚαταφέραμε το προηγούμενο διάστημα να εξασφαλίσουμε την κεφαλαιακή επάρκεια του τραπεζικού συστήματος.\nΗ επικείμενη επαναφορά του waiver και η ένταξη των ελληνικών ομολόγων στο πρόγραμμα ποσοτικής χαλάρωσης, εξασφαλίζουν την άμεση πρόσβαση των ελληνικών τραπεζών στο φθηνό δανεισμό των μηχανισμών της ΕΚΤ και μειώνουν την εξάρτηση από τον ακριβό έκτακτο μηχανισμό ρευστότητας.\nΑυτό συνεπάγεται περισσότερη και φθηνότερη ρευστότητα στην πραγματική οικονομία και μείωση του χάσματος στο κόστος δανεισμού μεταξύ των επιχειρήσεων στη χώρα μας και στις άλλες χώρες της Ευρωπαϊκής Ένωσης, ιδίως τις χώρες του Βορρά .\nΠαράλληλα, ο μηχανισμός αναδιάρθρωσης επιχειρηματικών δανείων βοηθά την αναχρηματοδότηση των βιώσιμων επιχειρήσεων κι εκτοπίζει τους στρατηγικούς κακοπληρωτές.\nΔημιουργούμε, ταυτόχρονα, τις βάσεις για ένα αναμορφωμένο πλαίσιο εξωδικαστικών επιλύσεων, που θα αντιμετωπίζει συνολικά τα χρέη προς τις τράπεζες, το Δημόσιο και τα ασφαλιστικά ταμεία, εξασφαλίζοντας την ίση και δίκαιη μεταχείριση μικρών και μεγάλων οφειλετών.\nΣτο νέο αναπτυξιακό νόμο - τομή, προϊόν μιας πολύμηνης εντατικής διαβούλευσης με παραγωγικούς φορείς, αντανακλάται όλη η φιλοσοφία του αναπτυξιακού μας σχεδιασμού.\nΟ νόμος επιδιώκει την δημιουργία καινοτόμων, εξωστρεφών, δυναμικών επιχειρήσεων, την αύξηση της απασχόλησης, με έμφαση στο εκπαιδευμένο ανθρώπινο δυναμικό, και την αύξηση της προστιθέμενης αξίας.\nΣτηρίζει περιοχές με μειωμένη αναπτυξιακή δυναμική, είτε λόγω γεωγραφικών συνθηκών, είτε λόγω πληθυσμιακής μείωσης, είτε λόγω συγκυριών γειτνίασης με χώρες που παρέχουν ιδιαίτερα χαμηλούς φορολογικούς συντελεστές.\nΓια πρώτη φορά η ενίσχυση γίνεται πρωτίστως με φοροαπαλλαγές που συνδέονται με την απόδοση και όχι όπως ίσχυε μέχρι σήμερα με επιχορηγήσεις για δαπάνες των οποίων δεν γνωρίζαμε το τελικό αποτέλεσμα. Φοροαπαλλαγές που αντιστοιχούν στο 45% των συνολικών ενισχύσεων, αντί για μόλις 5% που ίσχυε μέχρι σήμερα, τη στιγμή μάλιστα που ο μέσος όρος στην ΕΕ είναι στο 53%.\nΤαυτόχρονα, απλοποιούνται οι διαδικασίες και αυξάνεται η διαφάνεια με στόχο την μείωση της γραφειοκρατίας, την ταχύτερη εξυπηρέτηση των επενδυτών και την εξασφάλιση του δημόσιου συμφέροντος.\nΠαράλληλα συνδέουμε τα κονδύλια του ΕΣΠΑ με τις προτεραιότητες του νέου αναπτυξιακού νόμου.\nΕστιάζουμε στους άξονες προτεραιότητας όπου η χώρα διαθέτει συγκριτικά πλεονέκτημα: την αγροδιατροφή, την υγεία και τα φάρμακα, τις τεχνολογίες πληροφορικής και επικοινωνιών, την ενέργεια, το περιβάλλον και τη βιώσιμη ανάπτυξη, τις μεταφορές και την εφοδιαστική αλυσίδα, τα υλικά και τις κατασκευές, τον πολιτισμό και βεβαίως τον τουρισμό.\nΜέχρι το τέλος Σεπτεμβρίου ενεργοποιούνται οι προσκλήσεις από το νέο ΕΣΠΑ ύψους 9 δις. Αυτό σημαίνει ότι το μισό νέο ΕΣΠΑ της επόμενης επταετίας, μέχρι τον Σεπτέμβρη θα έχει ήδη ενεργοποιηθεί.\nΔηλαδή οι αντίστοιχες προσκλήσεις προγραμμάτων θα είναι διαθέσιμες στους επενδυτές για να καταθέσουν τις προτάσεις τους. Σε σχέση με το αντίστοιχο χρονικό διάστημα του προγράμματος 2007-13, έχουμε επιτύχει υπερδιπλάσια ποσοστά ενεργοποίησης και άρα πετύχαμε τη δυνατότητα πολύ ταχύτερης απορρόφησης πόρων.\nΚαι για να καταστεί σαφής η πρόοδος που έχει γίνει, να πω μόνο ότι η απορρόφηση του ΕΣΠΑ 2014 – 2020, μέχρι το τέλος του 2016 θα αγγίζει τα 3 δις €. Αυτά είναι χρήματα που θα πέσουν άμεσα στην ελληνική οικονομία και είναι πολλαπλάσια του 1 δις που έχει απορροφηθεί από την έναρξη του προγράμματος μέχρι σήμερα.\nΕίμαστε ήδη για πρώτη φορά πρώτοι στην απορροφητικότητα και δουλεύουμε εντατικά για να αίρουμε συνεχώς γραφειοκρατικά εμπόδια, που παρακωλύουν τη χρηματοδότηση έργων σε εκκρεμότητα.\nΣε όλα τα προηγούμενα προγράμματα του ΕΣΠΑ 2014 – 2020 ενθαρρύνεται η δημιουργία συνεργατικών σχημάτων.\nΧρησιμοποιούνται φυσικά οι κλασικές ενισχύσεις, αλλά κάτω από ένα νέο σχεδιασμό όπου οι ωφελούμενοι θα είναι περισσότεροι κατ’ αναλογία με τα ποσά που διατίθενται.\nΑξιοποιούμε νέα χρηματοοικονομικά εργαλεία για τις Μικρομεσαίες Επιχειρήσεις σε μια σειρά υποσχόμενων πεδίων όπως η ενέργεια, η διαχείριση απορριμμάτων και τα δίκτυα.\nΣυγκεντρώνουμε όλα τα επιμέρους διαθέσιμα χρηματοδοτικά εργαλεία για να ενισχύσουμε την ρευστότητα και δημιουργούμε εγγυητικά σχήματα που διευκολύνουν τη συμμετοχή και την ανάληψη επιχειρηματικού ρίσκου.\nΣυνεπώς μέχρι το τέλος του 2016, αθροιστικά από το Πρόγραμμα Δημοσίων Επενδύσεων, το κλείσιμο του προηγούμενου ΕΣΠΑ 07-13, τα ΕΣΠΑ 14-20, τα αγροτικά προγράμματα και τους πόρους του Αναπτυξιακού, υπάρχουν διαθέσιμα 6,75 δις €, όλα για να ενισχύσουν την πραγματική οικονομία, την ανάπτυξη και τις θέσεις εργασίας.\nΚαι πέρα από αυτά, επιδιώκουμε την πλήρη αξιοποίηση των κονδυλίων του πακέτου Junker - πρόγραμμα EFSI.\nΣε αυτήν την κατεύθυνση ήδη έχουν εγκριθεί για ένταξη στο πρόγραμμα 42 επενδυτικά σχέδια συνολικού ύψους 5,6 δις.€.\nΜέσω του Σχεδίου Γιούνκερ, ενοποιούνται τα περισσότερα από τα χρηματοδοτικά εργαλεία σε μια ενιαία επενδυτική πλατφόρμα.\nΤους βασικούς πυλώνες του προγράμματος αποτελούν το EIF και η EIB, καθώς το μεν πρώτο αναλαμβάνει τα έργα σε μικρομεσαίες επιχειρήσεις, ενώ η EIB τα έργα σε υποδομές.\nΤην ίδια στιγμή μεγάλοι ευρωπαϊκοί χρηματοπιστωτικοί θεσμοί, όπως η EBRD, εκδηλώνουν έντονα την πρόθεση τους να χρηματοδοτήσουν επενδυτικά σχέδια στην Ελλάδα.\nΚαι σε αυτό το σημείο, έχει σημασία να διαλύσουμε κάποιους μύθους σχετικά με την Αξιοποίηση της Δημόσιας Περιουσίας.\nΗ δημιουργία του νέου ταμείου αξιοποίησης της δημόσιας περιουσίας, δίνει τη δυνατότητα ορθολογικής και επωφελούς για το Δημόσιο συμφέρον, εκμετάλλευσης της κρατικής περιουσίας και τονώνει την επενδυτική δραστηριότητα – μακριά από πολιτικές ξεπουλήματος που ακολουθήθηκαν τα προηγούμενα χρόνια.\nΟ πρώτος πυλώνας αφορά σε εκείνα τα περιουσιακά στοιχεία των οποίων παραχωρείται το πλειοψηφικό πακέτο μετοχών, σε τίμημα όμως επωφελές για το ελληνικό δημόσιο, με όρους που διασφαλίζουν τόσο την υλοποίηση νέων επενδυτικών σχεδίων όσο φυσικά και τη δημιουργία καινούριων θέσεων εργασίας.\nΟ δεύτερος πυλώνας αφορά την πώληση μειοψηφικών μετοχικών μεριδίων με σκοπό τη συμμετοχή στρατηγικών επενδυτών.\nΗ συγκρότηση στρατηγικών συνεργασιών τέτοιου είδους, στοχεύει κυρίως στη μεταφορά τεχνογνωσίας και στην εισροή ρευστότητας προς τις επιχειρήσεις, προκειμένου να ενισχύσουν την ανταγωνιστικότητα τους και να αναπτύξουν το επενδυτικό τους πρόγραμμα.\nΗ δική μας στρατηγική αποσκοπεί στην ενδυνάμωση των δημοσίων επιχειρήσεων, στη βελτίωση της αποτελεσματικότητας τους, αλλά και στη ενίσχυση του θετικού κοινωνικού αντίκτυπου της επιχειρηματικής τους δραστηριότητας, όπως για παράδειγμα η μείωση των τιμολογίων προς τους πολίτες.\nΚαι ο τρίτος πυλώνας αφορά στην αξιοποίηση περιουσιακών στοιχείων, όπως τα τουριστικά ακίνητα και οι μαρίνες μέσω συμβάσεων παραχώρησης.\nΜε αυτόν τον τρόπο, επιδιώκουμε την υλοποίηση επενδύσεων υψηλής προστιθέμενης αξίας, των οποίων τα οφέλη μπορούν να διαχυθούν σε ένα ευρύ φάσμα της οικονομίας, από τον τομέα του τουρισμού και της αγοράς ακινήτων μέχρι την ανάπτυξη του διεθνούς εμπορίου και των logistics.\nΓια να αποδώσουν όμως τα αναπτυξιακά εργαλεία χρειάζεται ένα αποτελεσματικό και φιλικό προς τις επενδύσεις κράτος.\nΔίνουμε έμφαση στην αντιμετώπιση των ζητημάτων της γραφειοκρατίας και της άρσης των εμποδίων που δυσχεραίνουν την επιχειρηματικότητα.\nΔημιουργούμε ένα σύγχρονο και σαφές θεσμικό πλαίσιο για το σκοπό αυτό.\nΉδη έχει ξεκινήσει το έργο της καταγραφής και της βελτίωσης των υφιστάμενων διαδικασιών, ξεκινώντας από τομείς που υστερούμε, όπως η αδειοδότηση των επιχειρήσεων.\nΜε τη συμμετοχή όλων των εμπλεκομένων φορέων, αλλά και διεθνών οργανισμών όπως ο ΟΟΣΑ και η Παγκόσμια Τράπεζα, βρίσκεται σε εξέλιξη μια σημαντική προσπάθεια απλοποίησης του καθεστώτος αδειοδότησης.\nΕργαλείο για τις μεταρρυθμίσεις αυτές θα αποτελέσει ένα νέο ηλεκτρονικό σύστημα αδειοδότησης επιχειρήσεων, το οποίο για πρώτη φορά θα τεθεί σε εφαρμογή στη χώρα μας.\nΜε το νέο σύστημα θα λαμβάνουν σε λίγο καιρό τις άδειές τους όσοι επιλέξουν να δραστηριοποιηθούν στους τομείς μεταποίησης, τροφίμων και ποτών, καταστημάτων υγειονομικού ενδιαφέροντος και τουρισμού, οι οποίοι είναι και οι πρώτοι που θα απλοποιηθούν, ενώ στη συνέχεια θα ακολουθήσουν και οι υπόλοιποι τομείς.\nΣε αυτόν τον ιστότοπο θα μπαίνει όποιος επιθυμεί να ξεκινήσει μια επιχείρηση, για να ενημερωθεί για ό,τι απαιτείται.\nΠροχωράμε, επίσης, στη δημιουργία των λεγόμενων one stop business center, για επενδυτές και επιχειρηματίες, ενώ επιδιώκουμε και την αναβάθμιση του έργου των υπαρχόντων φορέων όπως το Enterprise Greece.\nΠαράλληλα, αντιμετωπίζουμε τα θεμελιώδη ζητήματα που αφορούν την ταχύτητα απονομής της δικαιοσύνης, διευκολύνοντας την έγκαιρη εκδίκαση οικονομικών υποθέσεων και διασφαλίζοντας την αποτελεσματική εφαρμογή των διμερών επιχειρηματικών συμβάσεων.\nΠρος αυτήν την κατεύθυνση, θα κινηθούμε για την περαιτέρω στελέχωση των αρμόδιων υπηρεσιών και τον αναγκαίο εκσυγχρονισμό του πτωχευτικού δικαίου.\nΕπιτρέψτε μου, σε αυτό το σημείο, να ξεκινήσω μια ιδιαίτερη αναφορά στο μεγάλο ζήτημα της επανεκκίνησης των μεγάλων έργων υποδομής. Έργων, που όταν αναλάβαμε, βρήκαμε παρατημένα και με μεγάλη προσπάθεια, εδώ και ενάμιση χρόνο, καταφέραμε όχι μόνο να τα επανεκκινήσουμε, αλλά και να τα θέσουμε σε μια πολύ ευνοϊκότερη βάση για τα συμφέροντα του ελληνικού Δημοσίου.\nΜε την ανάληψη της κυβέρνησης το 2015, παραλάβαμε 5 συμβάσεις παραχώρησης οδικών αξόνων, οι οποίες είχαν υπογραφεί το 2007 για έργα που προβλέπονταν να ολοκληρωθούν το 2012.\nΤον Γενάρη του 2015, 8 χρόνια μετά την έναρξη των έργων, είχε υλοποιηθεί μόλις το 40% των εργασιών, ενώ η συμφωνία επανεκκίνησης που υπέγραψε η προηγούμενη κυβέρνηση, προέβλεπε την ολοκλήρωσή τους στο τέλος του 2015.\nΚι αυτό όταν οι προηγούμενες κυβερνήσεις, με μια σειρά από παραλείψεις και καθυστερήσεις, στη διαδικασία απόκτησης και διάθεσης γης, ανέλαβαν εξ’ ολοκλήρου την ευθύνη καθυστέρησης υλοποίησης των συμβάσεων, με αποτέλεσμα, τα έργα να έμεναν σταματημένα, παρατημένα και ανολοκλήρωτα με τεράστιες συνέπειες τόσο στην οδική ασφάλεια, όσο και στην αναπτυξιακή πορεία της χώρας Και βεβαίως, το Δημόσιο να υποχρεούται την καταβολή σημαντικών αποζημιώσεων στους παραχωρησιούχους/ κατασκευαστές.\nΤο 2007 που υπογράφηκαν οι συμβάσεις παραχώρησης, προβλεπόταν η παράδοση των απαραίτητων, για την κατασκευή των έργων, χώρων, στους κατασκευαστές μέσα σε 12 μήνες - το 2007, δηλαδή μέχρι το 2008.\nΚαι σχεδόν 10 χρόνια μετά, όταν αναλάβαμε, δεν είχαν παραδοθεί οι χώροι, δεν είχαν ολοκληρωθεί ούτε οι απαλλοτριώσεις ούτε οι αρχαιολογικές έρευνες.\nΧρειάστηκε να ενεργοποιήσουμε την διυπουργική επιτροπή μεγάλων έργων και να ολοκληρώσει μέσα σε 3 μήνες τις αρχαιολογικές εργασίες, που εκκρεμούσαν εδώ και χρόνια.\nΚαι βεβαίως, χρειάστηκε να ξεκινήσουμε μια διαδικασία διαπραγμάτευσης, εντατικής και δύσκολης, με τους παραχωρησιούχους - κατασκευαστές. Διαπραγματεύσεις, οι οποίες κατέληξαν σε συμφωνίες έγκαιρης παράδοσης και λειτουργικής ολοκλήρωσης των έργων.\nΚαι μέσα από αυτές τις διαπραγματεύσεις δεν πετύχαμε μόνο την επανεκκίνηση των έργων, αλλά και κατορθώσαμε να αποφύγουμε αποζημιώσεις ύψους περίπου 371 εκατομμυρίων – αθροιστικά για τον Ε65 και την Ιονία- προς παραχωρησιούχους και κατασκευαστές.\nΉδη υπάρχει επιτάχυνση του ρυθμού εκτέλεσης των εργασιών σε όλα τα κατασκευαστικά μέτωπα των αυτοκινητοδρόμων.\nΑπό τα πέντε έργα, τα δύο έχουν ορίζοντα ολοκλήρωσης εντός του τρέχοντος έτους. Πρόκειται για τον αυτοκινητόδρομο Κορίνθου – Τρίπολης – Καλαμάτας και το Τμήμα Μαλιακός – Κλειδί.\nΕνώ τα υπόλοιπα τρία έργα, η Ολυμπία Οδός, η Ιονία Οδός και ο Ε65 θα έχουν ολοκληρωθεί στο πρώτο εξάμηνο του 2017.\nΑνάλογη περίπτωση συνιστά και το περιβόητο μετρό της Θεσσαλονίκης, που είναι σαν το γεφύρι της Άρτας. Ένα ακόμη έργο το οποίο παραλάβαμε σταματημένο, με τον εργολάβο να έχει ζητήσει διάλυση της σύμβασης.\nΗ σύμβαση είχε υπογραφεί το 2006 και η ολοκλήρωση του προβλεπόταν το 2012.\nΣειρά προβλημάτων όπως μη ολοκληρωμένες μελέτες, σημαντικές καθυστερήσεις στις απαλλοτριώσεις και στις αρχαιολογικές εργασίες, ανεφάρμοστα χρονοδιαγράμματα, οδήγησαν τελικά στην παύση των εργασιών.\nΤέσσερα χρόνια μετά, η κυβέρνηση μας τον Δεκέμβριο του 2015, έπειτα από διαπραγματεύσεις με την ανάδοχο κοινοπραξία, συμφώνησε τελικά στην επανεκκίνηση των εργασιών για την ολοκλήρωση του έργου.\nΟι αξιώσεις για αποζημιώσεις απέναντι στο ελληνικό Δημόσιο από τον κατασκευαστή, ανέρχονταν σε €1,1δις για μια σύμβαση €900εκ. Οι αξιώσεις είχαν υπερβεί το ύψος της σύμβασης. Το έργο ξεκίνησε πάλι, χωρίς να καταβληθεί αποζημίωση, με τη συμφωνία ότι οι όποιες διεκδικήσεις θα κριθούν στο πλαίσιο διαιτησίας υπό την προεδρία της Προέδρου του Αρείου Πάγου.\nΣτο πλαίσιο της συμφωνίας, επανεκκινούν οι εργασίες σε 4 σταθμούς, και δημιουργούνται 1500 θέσεις εργασίας άμεσα εντός του καλοκαιριού. Και πλέον, μπαίνει ο τελικός ορίζοντας ολοκλήρωσης του έργου που περιλαμβάνει τη λειτουργία της βασικής γραμμής και την επέκταση μέχρι την Καλαμαριά, εντός του 2020.\nΠέρα όμως από την επανεκκίνηση των έργων υποδομής που είχαν παγώσει, υλοποιούμε και τον σχεδιασμό μας για νέα έργα\nΗ Γραμμή 4 του Μετρό Αθήνας είναι ένα έργο πνοής.\nΔημοπρατείται εντός του 2016 ως Δημόσιο Έργο, το πρώτο τμήμα (Άλσος Βεΐκου –Γουδί) της Γραμμής 4, για 14 σταθμούς, εκτιμώμενου προϋπολογισμού 1,5 δισ. €.\nΤο τμήμα αυτό θα εξυπηρετεί καθημερινά περισσότερους από 200.000 επιβάτες και μάλιστα σε ορισμένες από τις πλέον πυκνοκατοικημένες περιοχές της Αθήνας, ενώ παράλληλα θα μειωθούν η κυκλοφορία των ΙΧ αυτοκινήτων και οι εκπομπές αερίων ρύπων.\nΠρόκειται για ένα έργο με ισχυρό κοινωνικό και περιβαλλοντικό αποτύπωμα.\nΕξίσου σημαντικά έργα προχωρούν, τα οποία μόλις ολοκληρωθούν θα έχουν αλλάξει τη μορφή της Κρήτης. Δύο σημαντικά έργα παίρνουν σάρκα και οστά.\nΠρόκειται για το αεροδρόμιο στο Καστέλι και για τον βόρειο οδικό άξονα Κρήτης.\nΤο αεροδρόμιο στο Καστέλι:\nΣτα τέλη Ιουλίου υποβάλλονται οι δεσμευτικές οικονομικές προσφορές για το Νέο Διεθνές Αεροδρόμιο του Ηρακλείου Κρήτης στο Καστέλι, με Σύμβαση Παραχώρησης.\nΤο Αεροδρόμιο Καστελίου αποτελεί ένα στρατηγικής σημασίας αναπτυξιακό έργο υποδομής, που θα αποφέρει πολλαπλασιαστικά οφέλη σε πολλούς κλάδους της οικονομίας του νησιού, πέραν του τουριστικού.\nΤο εκτιμώμενο ύψος του έργου είναι κοντά στα 850 εκατομμύρια και αναμένεται εντός πενταετίας να έχει ολοκληρωθεί.\nΗ χρηματοδότησή του θα εξασφαλισθεί με δάνειο της ΕΤΕΠ ύψους έως 220 εκ. € και το υπόλοιπο από ιδιωτικούς πόρους.\nΣτην περίπτωση του ΒΟΑΚ αποτυπώνεται η απόλυτη απουσία σχεδιασμού, το μοντέλο του πελατειακού κράτους στην διαχείριση των μεγάλων έργων από τις προηγούμενες κυβερνήσεις.\nΤο ύψος αυτού του ζωτικού έργου υποδομής για την Κρήτη ανέρχεται στο 1,6 δις και με βάση τον υπάρχοντα σχεδιασμό, θα ξεκινήσει το 2018, για να παραδοθεί στους πολίτες της Κρήτης το 2023.\nΈνα επίσης πολύ σημαντικό έργο είναι ο Σιδηροδρομικός ΠΑΘΕ.\nΣτο τέλος του 2018, επιτέλους μετά από 20 και πλέον χρόνια, θα έχει ολοκληρωθεί, μια με γραμμή υψηλής ταχύτητας, πλήρως ηλεκτροκινούμενης, από την Πάτρα έως τους Ευζώνους, με πλήρως διασφαλισμένη χρηματοδότηση.\nΈχει όμως μια σημασία να αναφέρω ορισμένα στοιχεία που δείχνουν το γιατί αυτό το έργο που ξεκίνησε το 1997, στην πραγματικότητα αφέθηκε στη μοίρα του.\nΤον Απρίλη του ’15 διαπιστώσαμε ότι έργα προϋπολογισμού 995 εκ. είχαν πρόοδο μόλις 121 εκ., γεγονός που θα επιβάρυνε τελικά τους φορολογουμένους με εκατοντάδες εκατομμύρια ευρώ, αφού τα έργα δεν θα μπορούσαν να ενταχθούν σε Τρίτη Προγραμματική Περίοδο.\nΈνα χρόνο μετά, τον Απρίλη του ’16, τα έργα είχαν πρόοδο 351 εκ. και έγιναν οι απαραίτητες ενέργειες να χρηματοδοτηθούν από άλλα ευρωπαϊκά προγράμματα χρηματοδότησης, ώστε να μην επιβαρυνθεί το ΠΔΕ. Με τον τρόπο αυτόν, την αξιοποίηση, δηλαδή, ευρωπαϊκών πόρων, θα ολοκληρωθούν και τα υπολειπόμενα έργα.\nΜε την ολοκλήρωση αυτού του έργου, το ταξίδι με σιδηρόδρομο από την Πάτρα στην Αθήνα θα διαρκεί 2 ώρες, ενώ το ταξίδι από την Αθήνα στην Θεσσαλονίκη θα διαρκεί μόλις 3 ώρες και 15 λεπτά, από σχεδόν 6 ώρες που είναι σήμερα.\nΚαι προφανώς τα οφέλη τόσο για το επιβατικό κοινό όσο και για τις εμπορευματικές μεταφορές είναι αυτονόητα.\nΈνα επίσης σημαντικό έργο, ιδιαίτερα για τις λαϊκές γειτονιές του Πειραιά, είναι η Επέκταση του ΤΡΑΜ προς το Κερατσίνι και το Πέραμα.\nΠρόκειται για την διαδρομή από το Λιμάνι του Πειραιά στο Κερατσίνι και από εκεί στο Πέραμα, μήκους 3,8 χλμ. με 6 νέες στάσεις. Ο προϋπολογισμός του έργου είναι ύψους 180 εκατομμυρίων, που θα ξεκινήσει στα τέλη του 2018 και θα έχει ολοκληρωθεί σε μια τετραετία. Με μία γραμμή όπου θα πηγαίνει στο τμήμα στο Κερατσίνι για ένα-δύο χιλιόμετρα υπόγεια.\nΤο έργο αυτό, σε συνδυασμό με τα έργα ανάπλασης και αξιοποίησης της λεγόμενης «περιοχής Λιπασμάτων», -που με απόφαση της Κυβέρνησης εξαιρέθηκε από τη σύμβαση παραχώρησης του Δημοσίου προς τον ΟΛΠ και το επόμενο διάστημα περνάει από τον ΟΛΠ στον Δήμο Κερατσινίου-Δραπετσώνας- το έργο αυτό, θα μετατρέψει το Τραμ, σε συνδυασμό με την ανάπλαση της περιοχής, θα μετατρέψει μία μέχρι σήμερα υποβαθμισμένη και εγκαταλελειμμένη περιοχή, σε δημόσιο πόλο υπερτοπικής εμβέλειας, για την αναβάθμιση του δυτικού Πειραιά, με χρήσεις πολιτισμού, εκπαίδευσης, πράσινου και αναψυχής. Διότι για εμάς κανένας πολίτης δεν είναι πολίτης δεύτερης κατηγορίας.\nΚαι ένα ακόμη σημαντικό έργο, που ξεκινά άμεσα, μέσα στο 2016, είναι το νότιο τμήμα του οδικού άξονα Κεντρικής Ελλάδας Ε65, το τμήμα από τη Λαμία στην Ξυνιάδα.\nΟ προϋπολογισμός του έργου είναι ύψους 310 εκατομμυρίων ευρώ, με διασφαλισμένη χρηματοδότηση από το ΕΣΠΑ 2014-2020.\nΜε την ολοκλήρωση του τμήματος αυτού, το 2020, ο Ε65 θα συνδέεται με τον ΠΑΘΕ, εντασσόμενος έτσι λειτουργικά στο δίκτυο αυτοκινητοδρόμων της χώρας. Και έτσι η απόσταση Αθήνα-Τρίκαλα από 4-4,5 ώρες, που είναι σήμερα, θα μειωθεί στις 2,5 ώρες. Θα συνδεθούν αυτές οι πόλεις της Θεσσαλίας, τα Τρίκαλα, η Καρδίτσα, με την πρωτεύουσα. Θα αλλάξει, με λίγα λόγια η γεωγραφία της περιοχής, διότι γεωγραφία είναι οι αποστάσεις και ο χρόνος διάνυσής τους.\nΤο ίδιο με τον αυτοκινητόδρομο Πάτρα-Πύργος\nΜέχρι σήμερα έχουν δημοπρατηθεί δύο υποτμήματα του έργου, ενώ μέχρι το τέλος του 2016 θα έχει ολοκληρωθεί η σειρά των δημοπρατήσεων και θα έχουν αναδειχθεί ανάδοχοι.\nΤο έργο είναι ύψους 475 εκατομμυρίων και θα ολοκληρωθεί στο σύνολό του το 2021, με διασφαλισμένη χρηματοδότηση από το ΕΣΠΑ 2014-2020.\nΣτην ίδια κατεύθυνση κινούμαστε στον τομέα της ενέργειας\nΞεκίνησαν ήδη οι εργασίες κατασκευής του ελληνικού τμήματος του Αγωγού Φυσικού Αερίου ΤΑΡ, που διατρέχει όλη την Β. Ελλάδα.\nΟ TAP, που θα ανοίξει τον ζωτικής σημασίας Νότιο Διάδρομο Φυσικού Αερίου συνολικού μήκους 3.500 χλμ., αποτελεί ένα εγχείρημα περιφερειακής συνεργασίας με μεγάλη οικονομική και γεωστρατηγική σημασία.\nΣε αρχική φάση θα μεταφέρει ετησίως 10 δισ. κυβικά μέτρα φυσικού αερίου, που επαρκεί για περίπου 7 εκατομμύρια νοικοκυριά στην Ευρώπη. Ο προϋπολογισμός είναι 2 δις ευρώ, η δε απασχόληση από την υλοποίηση του έργου υπολογίζεται ότι θα ξεπεράσει τις 8.000 θέσεις εργασίας.\nΙδιαίτερα σημαντική είναι η εμπλοκή ελληνικών επιχειρήσεων, ενώ οι πυκνές διακλαδικές αλληλεξαρτήσεις του έργου, θα ωφελήσουν πληθώρα τεχνικών επαγγελμάτων και θα ενισχύσουν την απασχόληση σε τοπικό επίπεδο. Επίσης θα προχωρήσει η υλοποίηση ενός εκτεταμένου προγράμματος Εταιρικής Κοινωνικής Ευθύνης, ύψους 32 εκ. ευρώ, προς τις τοπικές κοινωνίες.\nΈχουμε λάβει όλες τις απαραίτητες εξασφαλίσεις για τη μέγιστη δυνατή προστασία του περιβάλλοντος υπό τις πλέον αυστηρές απαιτήσεις, ενώ πέραν του TAP, προχωρά και ο σχεδιαζόμενος αγωγός Φυσικού Αερίου IGB, που θα συνδέει τον TAP με τη Βουλγαρία και τις βόρειες χώρες από την Ελλάδα προς τα Βαλκάνια. Είναι ένας αγωγός που έχει ιδιαίτερα σημαντικό ρόλο στον ενεργειακό σχεδιασμό μας, καθώς θα λειτουργήσει ως «γέφυρα» για την μεταφορά φυσικού αερίου προς τις χώρες της νοτιοανατολικής και κεντρικής Ευρώπης.\nΟι αγωγοί TAP και IGB, σε συνδυασμό και με τη δημιουργία του Πλωτού Σταθμού Αποθήκευσης και Επαναεριοποίησης Υγροποιημένου Φυσικού Αερίου (LNG) στην Αλεξανδρούπολη, αλλά και με το έργο της αναβάθμισης του Σταθμού LNG της Ρεβυθούσας, αποτελούν εξαιρετικά σημαντικά ενεργειακά εγχειρήματα. Εγχειρήματα που καθιστούν εν τοις πράγμασι, και όχι στα λόγια, τη χώρα μας έναν διεθνή ενεργειακό κόμβο.\nΠρόκειται για την κατασκευή υποδομών διανομής φυσικού αερίου σε έξι πόλεις της Περιφέρειας Ανατ. Μακεδονίας-Θράκης και σε 6 πόλεις της Περιφέρειας Στερεάς Ελλάδας. Πρόκειται για την αντικατάσταση υποβρυχίων καλωδίων Λιβάδι - Άνδρος και Άνδρος – Τήνος και για το πιλοτικό σύστημα τηλεμέτρησης και διαχείρισης της ζήτησης παρόχων ηλεκτρικής ενέργειας οικιακών και μικρών καταναλωτών και εφαρμογής έξυπνων δικτύων.\nΕπίσης, γίνονται εντατικές προετοιμασίες, με στενή συνεργασία μεταξύ του ΑΔΜΗΕ και της ΕΤΕπ, για την υλοποίηση, μέσω του σχεδίου Juncker, του υποθαλασσίου διπλού καλωδίου διασύνδεσης Εναλλασσομένου Ρεύματος από τη Νοτιοανατολική Πελοπόννησο έως τα Χανιά.\nΤο έργο που θα συνδέει την ηπειρωτική Ελλάδα με την Κρήτη, ενεργειακά, έχει προϋπολογισμό 350 εκ. ευρώ, με χρονικό ορίζοντα ολοκλήρωσης 2020 – 2021. Και να προσθέσω εδώ ότι, αυτό το έργο θα ανοίξει τον δρόμο και για ένα άλλο μεγαλόπνοο σχέδιο, που συζητήσαμε κατά τη διάρκεια της επίσκεψής μου στο Ισραήλ, με τον πρωθυπουργό Νετανιάχου, όπου σκοπεύουν, στα κοιτάσματα αερίου στην νοτιανατολική λεκάνη της Μεσογείου, να μετατρέπουν σε ηλεκτρική ενέργεια το αέριο και θέλουν τη διασύνδεση με καλώδιο της περιοχής αυτής με την Κρήτη, ώστε να μεταφέρεται ενέργεια απευθείας στη κεντρική Ευρώπη, εφόσον κι εμείς θα έχουμε προχωρήσει το έργο της σύνδεσης της Πελοποννήσου με την Κρήτη.\nΠροσπάθησα, ελπίζω να μην σας κούρασα, αλλά έπρεπε να τα πω, προσπάθησα να σας περιγράψω όσο πιο περιεκτικά μπορούσα, όχι μόνο το όραμα, αλλά και το σχέδιο, τη σκληρή δουλειά που κάνουμε όλο αυτό το διάστημα για να ξεκολλήσουμε έργα κολλημένα χρόνια, για να ξεκολλήσουμε επενδύσεις κολλημένες πάρα πολύ μεγάλο διάστημα, για να εξαντλήσουμε χρηματοδοτικές δυνατότητες, για να ξαναφέρουμε την ελληνική οικονομία σε τροχιά ανάκαμψης και ανάπτυξης. Γιατί η ανάπτυξη δεν θα έρθει από μόνη της, δεν θα βρέξει ανάπτυξη από τον ουρανό. Εάν εμείς δεν σχεδιάσουμε, δεν οραματιστούμε, δεν δουλέψουμε σκληρά και, κυρίως, εάν δεν σχεδιάσουμε με όραμα για τη χώρα και την κοινωνική πλειοψηφία, η ανάπτυξη που μπορεί να έρθει, δεν θα πιάσει τόπο, όπως δυστυχώς δεν έπιασε τόπο και μας άφησε απροστάτευτους πριν την κρίση η ανάπτυξη που είχαμε τα χρόνια των Ολυμπιακών Αγώνων και πιο πριν.\nΤο όραμα της δίκαιης ανάπτυξης, όπως ανέφερα εισαγωγικά, εμπεριέχει ένα βασικό συστατικό. Τη σταδιακή ένταξη στην παραγωγή όλου εκείνου του δυναμικού που βρίσκεται στη γκρίζα ζώνη της ανεργίας. Διότι κανείς δεν μπορεί να επαίρεται για τη μεγέθυνση της οικονομίας, αν η ανεργία παραμένει στα επίπεδα που την έφεραν οι καταστροφικές πολιτικές της περασμένης περιόδου. Όλα τα δρομολογημένα έργα και τα projects υποδομών και ενέργειας, στα οποία αναφέρθηκα προ ολίγου, είναι, αθροιστικά, έργα ύψους περίπου 5 δισεκατομμυρίων ευρώ, εξασφαλισμένης χρηματοδότησης.\nΑυτά τα χρήματα θα πέσουν στην πραγματική οικονομία μέσα στην επόμενη πενταετία. Φυσικά ευελπιστούμε ότι ο κατάλογος θα μεγαλώσει κατά πολύ, από ιδιωτικές επενδύσεις, λόγω της αύξησης του επενδυτικού ενδιαφέροντος για τη χώρα, και ας μην αγνοούμε τα 6,75 δις που θα πέσουν στην οικονομία μέχρι το τέλος του 2016 από το τρέχον ΕΣΠΑ., ως επί τω πλείστον κατευθυνόμενα σε μικρομεσαίες, καινοτομικές επιχειρήσεις.\nΚαι βεβαίως να μην ξεχνάμε και τον αναπτυξιακό νόμο, που προβλέπει συνολικές επενδύσεις ύψους 13 δις μέχρι το 2021. Και βεβαίως να μην ξεχνάμε και την προσπάθεια που γίνεται με το λεγόμενο σχέδιο Γιούνκερ. Όλα αυτά μαζί μπορούν να δώσουν μια δυναμική, μια μεγάλη ευκαιρία, μια αναπτυξιακή δυνατότητα που δεν πρέπει να χάσουμε.\nΟ αναπτυξιακός νόμος συμβάλλει στην ενίσχυση της αποτελεσματικότητας αλλά και της διαφάνειας. Αποτελεσματικότητα εφόσον συμβάλλει στην παραγωγή νέου πλούτου και την ενίσχυση της εργασίας, αλλά και διαφάνεια, εφόσον σπάει το αμαρτωλό καθεστώς των πρόσφατων αναπτυξιακών νόμων από τους οποίους προκύπτει ότι το 44% των συνολικών ενισχύσεων πήγαν μόλις στο 4% των επιχειρήσεων που εντάχθηκαν στους προηγούμενους αναπτυξιακούς νόμους.\nΌπως εξήγησα από την αρχή της ομιλίας μου, η αναπτυξιακή μας στρατηγική έχει έναν συγκεκριμένο στόχο, έναν εθνικό στόχο: Την ανάκτηση της εργασίας στην χώρα μας.\nΤις τελευταίες ημέρες -δεν είχαμε την τύχη να το δούμε ως είδηση πρωτοσέλιδη, οι καλές ειδήσεις φαίνεται δεν είναι τόσο ελκυστικές- είχαμε μια καλή είδηση. Αναφέρομαι στα ενθαρρυντικά στοιχεία του συστήματος ΕΡΓΑΝΗ, που δείχνουν ότι στο πρώτο πεντάμηνο του 2016 είχαμε λίγο περισσότερες από 200.000 νέες θέσεις εργασίας. Αριθμός που συνιστά την υψηλότερη επίδοση από το μακρινό 2001.\nΤαυτόχρονα, σχεδιάζουμε και νέα προγράμματα ενεργητικής απασχόλησης, που θα τρέξουν άμεσα και παράλληλα με την ανάκαμψη της οικονομίας. Εντός του 2016 έχουν σχεδιαστεί και είναι προς υλοποίηση προγράμματα απασχόλησης και κατάρτισης για 164.847 ανέργους.\nΜακροπρόθεσμος στόχος, στόχος για τη Ελλάδα του 2021, είναι να πλησιάσουμε την κανονικότητα του μέσου ευρωπαϊκού όρου στη απασχόληση. Και όλα τα έργα που παρουσίασα, τα δισεκατομμύρια αυτά, από δημόσιες και ιδιωτικές επενδύσεις, που θα πέσουν στην πραγματική οικονομία και όχι για να αποπληρωθούν χρέη, μπορούν πιστεύω να μετατρέψουν αυτόν τον στόχο σε πράξη.\nΘέλω, λοιπόν, φίλες και φίλοι, να απευθυνθώ σε όλους εσάς, στους ανθρώπους και τους φορείς της παραγωγής, καταθέτοντας μια στρατηγική στόχευση για την πατρίδα μας. Ένα νέο εθνικό στόχο. Τον στόχο της Ελλάδας του 2021, μιας χώρας που θα έχει ανακτήσει την εργασία, μιας χώρας που θα παράγει και θα μοιράζει δίκαια νέο πλούτο.\nΓνωρίζετε όλοι και όλες, ότι σε μία καθημαγμένη οικονομία οι ευημερούντες σπανίζουν.\nΣας καλώ λοιπόν, να αναστρέψουμε αυτή τη σισύφεια πορεία. Να ενώσουμε δυνάμεις για να χτίσουμε σε μια χώρα της δημιουργίας και της δικαιοσύνης. Της ανάπτυξης και της αναδιανομής. Μόνο έτσι μπορούμε να πορευτούμε με σταθερό βηματισμό προς το μέλλον.\nΣας καλώ να δουλέψουμε σκληρά, με όραμα και με σχέδιο, ώστε η Ελλάδα του σήμερα να γίνει συνώνυμο της προσπάθειας για ανάκαμψη και ανασύνταξη.\nΗ Ελλάδα του 2021 θα είναι συνώνυμο της δημιουργίας, της αλληλεγγύης, της ευημερίας.\nΤο οφείλουμε αυτό στους πολίτες αυτού του τόπου, που τα τελευταία χρόνια υπέστησαν πολύ μεγάλες πληγές και θυσίες, το οφείλουμε στην βαριά μας κληρονομιά, στην βαριά μας ιστορία. Το οφείλουμε στις επόμενες γενιές. Και είμαι βέβαιος ότι θα το καταφέρουμε. Θα τα καταφέρουμε.\nΑναρτήθηκε από ΣΥΡΙΖΑ ΓΛΥΦΑΔΑΣ στις 17.6.16


Blog - PavSoftware\nΗ PAV Software συμμετέχει ενεργά στην προσπάθεια της Κυπριακής Κυβέρνησης για διαχείριση της πανδημίας του COVID-19 και προσφέρει επιπλέον κίνητρο σε όσους νέους (18-30) επιλέξουν να εμβολιαστούν. Στο πλαίσιο αυτό, προσφέρουμε 100 άδειες Panda Dome Advanced (1 license / 1 year), αξίας €25,99/έκαστη, στους 100 πρώτους που θα στείλουν στο email: [email protected] τα πιο κάτω: Ταυτότητα Πιστοποιητικό εμβολιασμού […]\n_ June 16, 2021\nPanda Antivirus (a Watchguard brand) detects 99,9% of threats in the latest AV-Comparatives test. In February – May 2021, AV-Comparatives carried out an analysis of 16 products from leading brands with security solutions. Our cyber security solution once again achieved high level protection. To measure the effective protection against real threats, AV-Comparatives launched 736 real cases (such […]\n_ December 23, 2020\nΌπως γνωρίζετε, το ηλεκτρονικό “ψάρεμα” (phishing attacks) είναι μια τεχνική που περιλαμβάνει την εξαπάτηση του χρήστη με σκοπό την κλοπή εμπιστευτικών πληροφορίων, κωδικών πρόσβασης κ.λπ. νομίζοντας ότι βρίσκεται σε έναν ασφαλή ιστότοπο. Μέχρι στιγμής οι χάκερ έχουν χρησιμοποιήσει μηνύματα ηλεκτρονικού ταχυδρομείου για να ξεκινήσουν αυτό το είδος επίθεσης, αλλά με την ευρεία χρήση μέσων κοινωνικής […]


Χοακίν Κορτέζ: Η αγάπη της ζωής μου είναι η μητέρα μου | κοσμικα , gossip | womenonly.gr\nΧοακίν Κορτέζ: "Η αγάπη της ζωής μου είναι η μητέρα μου"\nΣτο άκουσμα του ονόματός του και μόνο πολλές γυναικείες καρδιές χτυπούν ακόμη πιο δυνατά. Ο διάσημος χορευτής Χοακίν Κορτέζ με την ευκαιρία της εμφάνισής του στο Καλλιμάρμαρο στις 14 Σεπτεμβρίου μιλάει στο ΛΟΙΠΟΝ για το φλαμένκο, το πάθος και τις γυναίκες, ενώ παράλληλα δηλώνει ότι η πιο σημαντική γυναίκα της ζωής του είναι η μητέρα του.\nΤι σημαίνει για σένα το φλαμένκο;\n«Το φλαμένκο αγγίζει τους πάντες γιατί είναι μια ξεχωριστή κουλτούρα. Συγκινεί, γιατί ξεκίνησε από τα χαμηλότερα στρώματα της κοινωνίας και είναι αυθεντικό. Η τέχνη του μπορεί να βελτιωθεί, αλλά ποτέ δεν μαθαίνεται. Πρέπει να έχεις γεννηθεί με αυτήν».\nΤι εκφράζεις μέσα από αυτόν το χορό;\n«Την ευγνωμοσύνη μου για τη ζωή και όλα αυτά που μου έχει χαρίσει. Είναι σπουδαίο να μπορείς να περιγράψεις συναισθήματα, όχι με λόγια, αλλά με κινήσεις του σώματος».\nΣτην εποχή μας είναι επίκαιρο αυτό το είδος χορού;\n«Κάθε είδος επικοινωνίας με τους άλλους είναι, όχι μόνο επίκαιρο, αλλά και ουσιαστικό. Σε μια εποχή που νιώθουμε απομονωμένοι και μόνοι, όσο περισσότερο ερχόμαστε σε επαφή με τους άλλους, τόσο πιο σημαντικό είναι».\nΠοια είναι η σχέση της μοναξιάς με το φλαμένκο;\n«Το φλαμένκο είναι μοναχικός χορός. Ωστόσο, ξεχωρίζει για ένα σημαντικό χαρακτηριστικό: έχει όλους τους άλλους, φίλους, συγγενείς, που ακολουθούν δίπλα σου και σου συμπαραστέκονται. Είναι κατεξοχήν χορός έκφρασης και εξωτερίκευσης συναισθημάτων».\nΗ δική σου σχέση με τη μοναξιά ποια είναι;\n«Μου αρέσει η μοναχικότητα, όχι η μοναξιά. Η μοναξιά είναι όταν σου λείπει ο άλλος. Η μοναχικότητα είναι διαφορετική. Είναι όταν αφιερώνεις λίγο χρόνο και στον εαυτό σου. Όταν ξεκουράζεσαι και γεμίζεις με αγάπη, ώστε να μπορέσεις να την προσφέρεις μετά απλόχερα στους άλλους».\nΠώς συνδυάζεται η παράδοση με σύγχρονες φόρμες χορού;\n«Αυτή είναι και η μαγεία: να μπορέσεις να κρατήσεις τις ρίζες και να τις μεταφέρεις στις επόμενες γενιές μέσα από την αισθητική της κάθε εποχής. Το παρελθόν να γίνει παρόν».\nΠώς νιώθεις που οι γυναίκες σε θεωρούν σέξι και ερωτικό;\n«Είναι πολύ ωραίο. Απλώς δεν είναι μόνο η εμφάνιση που παίζει ρόλο στη ζωή. Όλα μαζί τα χαρακτηριστικά συνθέτουν έναν ερωτικό άνθρωπο. Προσωπικά έχω αγαπήσει και ερωτευτεί πολλές γυναίκες που υστερούσαν στην εμφάνιση, αλλά είχαν πολύ σημαντικά στοιχεία που τις έκαναν ερωτεύσιμες».\nΚατά καιρούς έχεις απασχολήσει τον Τύπο με τις σχέσεις σου με επώνυμες κυρίες της σοουμπίζ. Προτιμάς η γυναίκα που έχεις δίπλα σου να είναι διάσημη;\n«Όχι απαραίτητα. Απλώς έχει τύχει να γνωρίσω αρκετές επώνυμες γυναίκες, όπως έχει τύχει να γνωρίσω και αρκετές ανώνυμες και να τις ερωτευτώ».\n«Δεν υπάρχει κάποιος ιδιαίτερος τύπος. Θέλω μόνο να είναι ο εαυτός της».\nΤι ρόλο παίζει στη ζωή σου το πάθος;\n«Το πάθος είναι χαρακτηριστικό των Ισπανών και χαίρομαι πολύ που είναι και των Ελλήνων. Σε αυτό μοιάζουμε πολύ».\nΘα ήθελες να ασχοληθείς και με την ηθοποιία, καθώς είναι γνωστή η συμμετοχή σου στις ταινίες του Πέδρο Αλμοδόβαρ; Πώς είναι, αλήθεια, να συνεργάζεσαι μαζί του;\n«Ήταν υπέροχο που μου δόθηκε η ευκαιρία να παίξω σε ταινίες του. Όμως, δεν είμαι ηθοποιός, είμαι χορευτής. Αν και θα ήθελα να ξαναδοκιμάσω».\nΈχεις εμφανιστεί και άλλες φορές στην Ελλάδα... Ποια είναι η γνώμη σου για τη χώρα μας και πώς χαρακτηρίζεις το ελληνικό κοινό;\n«Είναι χαμογελαστοί. Έχουν τα ίδια στοιχεία με τους λατίνους. Ισπανοί και Έλληνες έχουν το ίδιο πάθος. Και οι Ελληνίδες είναι εξίσου όμορφες!».\nΛόγω της δουλειάς σου μετακινείσαι συνεχώς. Υπάρχει κάποια πόλη στην οποία θα ήθελες να ζήσεις για πάντα;\n«Η Μαδρίτη είναι η αγαπημένη μου πόλη. Εκεί γεννήθηκα, εκεί μεγάλωσα κι εκεί ζω. Εκεί είναι η οικογένειά μου και οι φίλοι μου. Ωστόσο, έχω ζήσει σχεδόν ένα χρόνο στη Νέα Υόρκη και την αγαπάω πολύ. Επίσης, αγαπάω πολύ το Λονδίνο και μου αρέσει η Βραζιλία».\nΑπό τις γυναίκες που πέρασαν από τη ζωή σου ποιος είναι ο μεγαλύτερός σου έρωτας;\n«Χμ, καλή ερώτηση. Θα σας εκπλήξω, όμως... Η μεγάλη αγάπη της ζωής μου είναι η μητέρα μου».\nΠώς προσδιορίζεις την ελευθερία στον άνθρωπο;\n«Είναι αυτό το μαγικό συναίσθημα που νιώθουμε ότι όλες οι χαρές της ζωής είναι μπροστά μας, αρκεί να θέλουμε να τις αγγίξουμε, να τις ζήσουμε».


ΑΝΑΚΟΙΝΩΣΗ ΓΙΑ ΤΗΛΕΟΡΚΩΜΟΣΙΑ ΙΟΥΝΙΟΥ 2021 – Τμήμα Περιφερειακής Ανάπτυξης\n20 Μαΐου, 2021 25 Μαΐου, 2021 ΦΟΙΤΗΤΙΚΑ ΘΕΜΑΤΑ\nΣας γνωρίζουμε ότι λόγω των υγειονομικών συνθηκών, η τελετή ορκωμοσίας αποφοίτων του Τμήματος Διοίκησης Επιχειρήσεων του π. Τ.Ε.Ι. Ιονίων Νήσων θα πραγματοποιηθεί εξ` αποστάσεως με χρήση πιστοποιημένης πλατφόρμας τηλεδιάσκεψης (zoom).\nΗ ημερομηνία Τηλεορκωμοσίας έχει οριστεί για την Πέμπτη 03 Ιουνίου 2021, ώρα 10:00.\nΔικαίωμα συμμετοχής στην ανωτέρω τηλεορκωμοσία έχουν όσοι έχουν ανακηρυχθεί /υποβάλλει αίτηση περάτωσης σπουδών μέχρι και την 30/04/2021.\nΌσοι ανακηρυχθέντες φοιτητές επιθυμούν (και έχουν δικαίωμα) να συμμετάσχουν στην εν λόγω τηλεορκωμοσία, πρέπει να αποστείλουν άμεσα στο e-mail της Γραμματείας gramdev@ionio.gr μέχρι και την Τετάρτη 26/05/2021 συμπληρωμένες την Αίτηση Ορκωμοσίας και την Καθομολόγηση Πτυχιούχου (παρακαλούμε όπως συμπληρώσετε τα έντυπα ηλεκτρονικά ώστε να είναι ευανάγνωστα και στη συνέχεια να τα εκτυπώσετε, υπογράψετε και αποστείλετε).\nΔεν επιτρέπεται η καταγραφή, από οποιονδήποτε συμμετέχοντα και με οποιονδήποτε τρόπο, της τελετής καθομολόγησης, καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους ή η μετάδοση ή η διανομή με οποιονδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του Ιονίου Πανεπιστημίου, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.\nΠαρακαλούμε να ενημερωθείτε για την επεξεργασία των προσωπικών σας δεδομένων, τα δικαιώματά σας και την πολιτική προστασίας της ιδιωτικότητας και των προσωπικών δεδομένων από την ιστοσελίδα του Ιονίου Πανεπιστημίου https://gdpr.ionio.gr/”


Πως θα αποφύγετε τις λιγούρες που σας προσθέτουν κιλά – LIVIOON SHOP – ΠΡΟΙΟΝΤΑ ΟΜΟΡΦΙΑΣ ΚΑΙ ΝΕΑ ΓΙΑ ΤΗΝ ΓΥΝΑΙΚΑ\nΟι λιγούρες είναι το κυριότερο πρόβλημα όσων προσπαθούν να χάσουν βάρος. Εδώ θα δούμε τις τροφές που θα σας βοηθήσουν να ελέγξετε τις λιγούρες. Η συνεχής επιθυμία για φαγητό και οι κακές διατροφικές επιλογές είναι ένας τεράστιος παράγοντας της αύξησης βάρους. Οι λιγούρες επηρεάζουν τον καθένα διαφορετικά. Οπωσδήποτε όμως, βρίσκονται πάντα εμπόδιο στην υγεία του μεταβολισμού. Παρεμβαίνουν επίσης στην ικανότητά σας να καίτε θερμίδες.\nΕυτυχώς, πρόκειται για μια ελεγχόμενη κατάσταση. Για να γίνει αυτό, είναι σημαντικό να τρώτε καλύτερες τροφές. Θα πρέπει επίσης να διαλέγετε εκείνες που περιορίζουν την όρεξή σας. Στο άρθρο που ακολουθεί, θέλουμε να μοιραστούμε έξι τροφές που θα σας βοηθήσουν να ελέγξετε τις λιγούρες. Έτσι θα ξεκινήσετε να τις τρώτε κάθε φορά που αισθάνεστε την ανάγκη να φάτε παραπάνω.\nΓια πολλές δεκαετίες υπήρχε η πεποίθηση ότι οι μπανάνες συμβάλλουν στην αύξηση του βάρους. Σήμερα όμως, γνωρίζουμε πως αποτελούν ισχυρή βοήθεια στον έλεγχο της πείνας και στην απώλεια βάρους. Τα φυσικά τους σάκχαρα, οι ίνες και οι αντιοξειδωτικές τους ουσίες αυξάνουν την υγεία του μεταβολισμού. Ταυτόχρονα, προάγουν την απώλεια βάρους χωρίς να επηρεάζουν την υγεία σας.\nΤο σώμα είναι σε θέση ν’ απορροφήσει εύκολα τις θρεπτικές ουσίες από τις μπανάνες. Εξαιτίας αυτού, είναι εξαιρετικές για ν’ αυξήσουν τα επίπεδα ενέργειας και παραγωγικότητάς σας. Φάτε ένα κομμάτι μπανάνας κάθε φορά που αισθάνεστε την ανάγκη να φάτε περισσότερο. Προσθέστε μπανάνες στα σμούθι και τις σαλάτες. Έτσι θα αυξηθεί το αίσθημα πληρότητας κατά τη διάρκεια της ημέρας.\nΓνωστά για το μοναδικό πράσινο χρώμα τους, τα αβοκάντο είναι ένα φρούτο με υψηλή περιεκτικότητα σε θρεπτικές ουσίες. Μπορείτε να το χρησιμοποιήσετε για να κατευνάσετε την πείνα σας πριν σας έρθει λιγούρα. Η υψηλή τους περιεκτικότητα σε ίνες μαζί με τα μονο-κορεσμένα λιπαρά οξέα και μέταλλά τους, βοηθούν το σώμα σας. Μειώνουν τις ορμόνες οι οποίες προκαλούν πείνα και αυξάνουν το αίσθημα πληρότητας. Την ίδια ώρα, αποκτάτε οφέλη για την υγεία του πεπτικού και καρδιαγγειακού σας συστήματος. Πρόκειται γενικά για συστήματα που επηρεάζουν το βάρος σας.\nΒεβαιωθείτε ότι τρώτε τουλάχιστον ένα κομμάτι αβοκάντο τρεις φορές την εβδομάδα. Προσθέστε τη σάρκα του φρούτου στα σμούθι και τις σούπες σας.\nΟι σπόροι chia έχουν αδυνατιστικές και αντιφλεγμονώδεις ιδιότητες. Θα επωφεληθείτε αν τους χρησιμοποιήσετε ως συμπλήρωμα στη διατροφή σας. Η μεγάλη ποσότητα σε διουρητικές ίνες, μαζί με τα αντιοξειδωτικά τους, βοηθούν να μειώσετε τις λιγούρες. Ταυτόχρονα, προάγουν επίσης την αποβολή αποβλήτων.\nΠροσθέστε μια κουταλιά της σούπας σπόρους chia σε μια κούπα γιαούρτι ή σε ένα φυσικό σμούθι. Μια άλλη επιλογή είναι να τους προσθέσετε στα φαγητά κατσαρόλας και τις σαλάτες σας.\nΌταν μιλάμε για καταπολέμηση της πείνας τότε η παπάγια είναι ένα από τα περισσότερο συνιστώμενα φρούτα. Ενθαρρύνει επίσης την υγιεινή απώλεια βάρους. Έχει πεπτικά ένζυμα, αντιοξειδωτικά και ίνες. Μαζί βοηθούν τις διεργασίες του μεταβολισμού για να χάσετε βάρος. Επίσης, η φυσική τους ζάχαρη δρα ως καύσιμο για το σώμα σας. Αυξάνουν τη φυσική σας και πνευματική σας παραγωγικότητα.\nΦάτε μια φέτα παπάγιας όταν έχετε λιγούρες. Προσθέστε παπάγια στα σμούθι σας ή κάντε ένα φυσικό χυμό.\nΤα αβγά είναι χορταστικά. Μεταξύ άλλων, σας βοηθούν να χτίσετε μυϊκή μάζα. Έχουν συγκέντρωση απαραίτητων αμινοξέων, βιταμινών και μετάλλων. Μαζί αυξάνουν τα επίπεδα ενέργειας στο σώμα σας.\nΦάτε ένα μαγειρεμένο αβγό για πρωινό. Προσθέστε αβγά στα αγαπημένα σας πιάτα με ζυμαρικά ή λαχανικά.\nΒρώμη για να ελέγξετε τις λιγούρες\nΕίναι γνωστή σε πολλά μέρη του κόσμου ως «η βασίλισσα των δημητριακών». Η βρώμη είναι μία από τις καλύτερες τροφές για τη μείωση του, σχετιζόμενου με το φαγητό, άγχους και της λιγούρας. Έχουν ίνες, μια θρεπτική ουσία η οποία θεωρείται φυσικός ανασταλτικός παράγοντας της όρεξης. Ταυτόχρονα, ελέγχει τη χοληστερίνη και τα τριγλυκερίδια. Η κατανάλωσή της αυξάνει την παραγωγή γκρελίνης σας. Πρόκειται για μια ορμόνη που λέει στον εγκέφαλό σας ότι το σώμα σας είναι πλήρες.\nΠροσθέστε βρώμη στα σμούθι ή τους φρουτοχυμούς σας. Παρασκευάστε μια παραδοσιακή συνταγή για βρώμη. Έπειτα, φάτε τη για πρωινό ή ενδιάμεσα από τα γεύματα. Πιείτε 2 με 3 ποτήρια με γάλα βρώμης κατά τη διάρκεια της ημέρας. Είστε έτοιμοι να καταπολεμήσετε τις λιγούρες; Φάτε παραπάνω από τις τροφές για τις οποίες σας μιλήσαμε και πείτε αντίο στις παραπάνω θερμίδες που σας κάνουν να πάρετε βάρος.


Ενυδάτωση και γεύση το καλοκαίρι | Ι LOVE STYLE\nΗ Κλινική Διαιτολόγος - Διατροφολόγος, Στέλλα Πετρίδου μας εξηγεί την ζωτική σημασία του νερού στη διατροφή και μας δίνει τις δέκα καλύτερες επιλογές για επαρκή ενυδάτωση\nΕάν ήδη γνωρίζατε την ζωτική σημασία του νερού στην διατροφή σας, τότε ίσως γνωρίζετε πως ο πονοκέφαλος, η αδυναμία, η δίψα και το αίσθημα κόπωσης αποτελούν μόνο μερικά από τα συμπτώματα της ήπιας αφυδάτωσης.\nΚαταναλώστε επαρκείς ποσότητες υγρών κατά την διάρκεια της ημέρας ακόμα και πριν να αισθανθείτε δίψα.\nΠροτιμήστε το νερό ως κύριο μέσο ενυδάτωσης, αποφεύγοντας τα ροφήματα που περιέχουν ζάχαρη και θερμίδες, όπως του συμπυκνωμένους χυμούς και τα αναψυκτικά.\nΦτιάξτε και διατηρήστε στο ψυγείο σας γρανίτες από καλοκαιρινά φρούτα. Ωστόσο απαιτείται έλεγχος στην συχνότητα και την ποσότητα κατανάλωσης, καθώς εκτός από τα απαραίτητα θρεπτικά συστατικά και νερό που περιέχουν, προσφέρουν και θερμίδες.\nΚαταναλώστε επαρκείς ποσότητες φρούτων και λαχανικών.\nΦροντίστε να είστε επαρκώς ενυδατωμένοι πριν αλλά και κατά την διάρκεια της άσκησης σε υψηλές θερμοκρασίες και να αναπληρώνετε τις απώλειες υγρών μετά την άσκηση.\nΦροντίστε να έχετε μαζί σας νερό όταν κυκλοφορείτε σε εξωτερικούς χώρους και ιδιαίτερα όταν εκτίθεστε στον ήλιο για μεγάλο χρονικό διάστημα.\nΌλες οι παραπάνω δροσιστικές προτάσεις, θα ευχαριστήσουν τον ουρανίσκο σας με όφελος παράλληλα την ενυδάτωσή σας και όχι μόνο. Πολύ σημαντικό επίσης είναι να μην περιμένετε να διψάσετε για να δοκιμάσετε τα παραπάνω, όταν έχετε διψάσει έχετε ήδη αφυδατωθεί έως και 50%. Συνεπώς πρέπει να προλαβαίνετε τη δίψα σας. Μία καλή συμβουλή γι’ αυτό, είναι να έχετε κοντά σας πάντα το παγωμένο νερό ή το τσάι σας μιας και αυτά μπορείτε να τα μεταφέρετε... ακόμα και αν δεν νιώθετε τη δίψα, έχοντας τα διπλά σας μπορεί να σας παρακινούν να τα καταναλώσετε.\n"Το καλοκαίρι είναι μια εποχή του χρόνου κατά την οποία, ιδιαίτερα στην Κύπρο, επικρατούν πολύ υψηλές θερμοκρασίες και λόγω του ότι μπορούν να προκαλέσουν δυσάρεστα αποτελέσματα στην υγεία μας, δεν πρέπει να συγκεντρωνόμαστε μόνο στο να τρεφόμαστε υγιεινά, αλλά και στο να παραμένουμε επαρκώς ενυδατωμένοι".


ΗΠΑ: η ρατσιστική βία υπεύθυνη για την επίθεση στο Ντάλας - Ξεκίνημα\nΗ οργή για τις δολοφονίες μαύρων από αστυνομικούς ξεχειλίζει στις ΗΠΑ (ethnos, 8/7/16). Και βέβαια η οργή βρίσκει πολλούς τρόπους έκφρασης. Από τη μια μεριά έχουμε μαζικές, μαχητικές διαδηλώσεις στα μεγαλύτερα αστικά κέντρα της χώρας. Από την άλλη, την τυφλή επίθεση ενόπλου κατά αστυνομικών στο Ντάλας του Τέξας, κατά τη διάρκεια μιας από τις διαμαρτυρίες ενάντια στην αστυνομική βία. Η επίθεση αυτή κόστισε τη ζωή σε πέντε αστυνομικούς. Ο δράστης, ήθελε σύμφωνα με τα λεγόμενά του «να σκοτώσει όσο το δυνατόν περισσότερους λευκούς αστυνομικούς». Και βέβαια, όπως ήταν αναμενώμενο, στο τέλος σκοτώθηκε από τα πυρά τους (ethnos, 7/7/16).\nΗ επίθεση ενάντια σε αστυνομικούς στο Ντάλας φυσικά δεν πρόκειται να αποδώσει δικαιοσύνη για τα αμέτρητα μαύρα θύματα του ρατσιστικού αστυνομικού παραληρήματος των τελευταίων χρόνων, ούτε βέβαια να προστατέψει τα επόμενα θύματα του. Είναι όμως αδιαμφισβήτητο δημιούργημα της ατιμωρησίας που συνοδεύει τις ρατσιστικές δολοφονίες της αστυνομίας όλων των τελευταίων χρόνων. Είναι αποτέλεσμα της πεποίθησης ότι αν είσαι μαύρος στις ΗΠΑ, είσαι ανυπεράσπιστος απέναντι στην αστυνομία και τις ρατσιστικές οργανώσεις. Ας δούμε τι είχε προηγηθεί της επίθεσης στο Ντάλας.\nΔύο εν ψυχρώ δολοφονίες μαύρων από αστυνομικούς, μία περίεργη αυτοκτονία (και πάλι μαύρου πολίτη) μέσα σε λίγα μόλις εικοσιτετράωρα.\nΤην Τρίτη 5/6, αστυνομικοί δολοφόνησαν τον Άλτον Στέρλινγκ, έναν 37χρονο που πουλούσε πειρατικά cd έξω από κατάστημα στη Μπάτον Ρουζ της Λουιζιάνα. Οι αστυνομικοί βρέθηκαν εκεί μετά από ανώνυμη κλήση, σύμφωνα με την οποία κάποιος άνδρας με κόκκινη μπλούζα απείλησε τον καταγγέλλοντα με όπλο. Η συνέχεια έχει καταγραφεί από τις κάμερες γειτονικού μαγαζιού. Ο Στέρλινγκ είναι ακινητοποιημένος μπρούμυτα και δεν μπορεί να κάνει καμία κίνηση. Ξαφνικά κάποιος φωνάζει «πάει να τραβήξει όπλο» και οι αστυνομικοί πυροβολούν, πάνω από τέσσερις φορές, σχεδόν εξ επαφής, τον ακινητοποιημένο άνδρα!\nΔύο ημέρες αργότερα, πριν καν προλάβει να καταλαγιάσει ο θόρυβος από τη δολοφονία του Στέρλινγκ και εν μέσω μεγάλων διαδηλώσεων κατά της αστυνομικής βίας σε διάφορες πόλεις της χώρας (Φέργκιουσον, Νέα Υόρκη, Σικάγο κ.α.) αστυνομικοί δολοφονούν έναν άλλο μαύρο, τον 34χρονο Φιλάντο Καστάηλ, μπροστά στη σύντροφο του και την 4χρονη κόρη του. Ο λόγος; Το ένα από τα πίσω φώτα πορείας του αυτοκίνητου που οδηγούσε ήταν σπασμένο. Οι αστυνομικοί του ζήτησαν τα χαρτιά του αλλά στη συνέχεια τον πυροβόλησαν 4 φορές γιατί θεώρησαν πως «θα τραβούσε όπλο» ενώ αυτός κοίταζε να βρει τα χαρτιά που του είχαν ζητήσει! Στη συνέχεια, όπως δείχνει το βίντεο που τράβηξε η σύντροφος του και ενώ ο Καστάηλ αργοπεθαίνει, οι αστυνομικοί απλά… συλλαμβάνουν τη γυναίκα μπροστά στα μάτια του παιδιού!\nΤα ξημερώματα της Πέμπτης 7/6, βρέθηκε το απαγχονισμένο πτώμα ενός νεαρού μαύρου άντρα, σε ένα πάρκο στην Ατλάντα (usuncut.com, 7/7/16). Η αρχική ιατροδικαστική έρευνα δείχνει ότι πρόκειται για αυτοκτονία, αλλά οι συνθήκες υπό τις οποίες συνέβη το περιστατικό είναι πολύ «περίεργες». Το προηγούμενο βράδυ, κάτοικοι της γύρω περιοχής είπαν ότι μέλη της Κου Κλουξ Κλαν είχαν μοιράσει φυλλάδια στην περιοχή. Αυτό το περιστατικό, σε συνδυασμό με το γεγονός ότι ο άνδρας βρέθηκε κρεμασμένος από ένα δέντρο (προσφιλής μέθοδος δολοφονιών της ρατσιστικής οργάνωσης) προκαλούν σοβαρές υποψίες.\nΗ οργή να βρει διέξοδο\nΗ κατάσταση αυτή έχει ωθήσει στη δημιουργία του κινήματος Black Lives Matter («Οι ζωές των μαύρων έχουν σημασία») το οποίο αποκτά όλο και μαζικότερες διαστάσεις.\nΤην ίδια στιγμή όμως γίνεται φανερό πως ένας σημαντικός αριθμός μαύρων πολιτών ψάχνουν να βρουν οι ίδιοι τρόπους να πάρουν την κατάσταση στα χέρια τους πιστεύοντας ότι η εκτέλεση λευκών αστυνομικών είναι η απάντηση στη ρατσιστική βία της αστυνομίας. Είναι σίγουρο πως πολλοί μαύροι στις ΗΠΑ επιχαίρουν με τους νεκρούς αστυνομικούς στο Ντάλας.\nΗ πραγματικότητα όμως είναι πως οι δολοφονίες λευκών αστυνομικών δεν βοηθούν τις διεκδικήσεις της μαύρης κοινότητας στις ΗΠΑ. Είναι σίγουρο πως όχι μόνο δεν θα περιορίσουν τις επιθέσεις ενάντια στους μαύρους των ΗΠΑ, αλλά θα αυξήσουν ακόμη περισσότερο την εκδικητική μανία της αστυνομίας, πράγμα που θα μεταφράζεται σε περισσότερα θύματα μαύρους. Την ίδια στιγμή όλα αυτά θα τροφοδοτούν το ρατσιστικό μίσος ανάμεσα σε λευκούς και μαύρους πράγμα εντελώς αδιέξοδο και τραγικό, στο βαθμό που διαιρεί λευκούς και μαύρους εργαζόμενους και γίνεται εμπόδιο στους κοινούς τους αγώνες ενάντια στο ρατσισμό κι ενάντια στο σύστημα. Αν και ο οργή των μαύρων πολιτών των ΗΠΑ είναι απόλυτα κατανοητή και δικαιολογημένη, τέτοιου είδους τυφλές επιθέσεις, όχι μόνο δε βοηθάνε το κίνημα ενάντια στη ρατσιστική βία, αλλά το υποσκάπτουν.\nΜόνη απάντηση στην αστυνομική βία, το ρατσισμό και την ατιμωρησία των ενόχων, είναι το μαζικό, συντονισμένο κίνημα μαύρων και λευκών εργαζομένων και νέων. Ένα κίνημα που να διεκδικεί μαχητικά τον τερματισμό της ρατσιστικής βίας και ανθρώπινες συνθήκες ζωής και εργασίας για όλους.\nΤέσσερις σφαίρες για ένα σκουπόξυλο, 06/03/2016\nΗΠΑ: μαύροι «τρομοκράτες» και λευκοί «ακτιβιστές», 08/01/2016\nΗ αμερικάνικη αστυνομία ξανά… επί το έργον, 24/07/2015\nΗΠΑ: νέο κύμα ρατσιστικών εγκλημάτων, με θύματα… εκκλησίες!, 05/07/2015\nΗΠΑ: άλλη μια αιματηρή ιστορία ρατσισμού και συγκάλυψης, 01,07,2015\nΠροηγούμενο άρθρο23ο κάμπινγκ Antinazi Zone–YRE: προβολή «Χρυσή Αυγή: προσωπική υπόθεση», 2/8\nΕπόμενο άρθρο23ο κάμπινγκ Antinazi Zone–YRE: Εργαστήριο Μουάι Τάι


Δημοψήφισμα για το ζήτημα της συμφωνίας Ελλάδας – ΠΓΔΜ ζητούν αυτοδιοικητικοί της Μακεδονίας - Εργασία Συν\nΔΙΕΥΡΥΜΕΝΗ ΣΥΣΚΕΨΗ ΣΤΗ ΘΕΣΣΑΛΟΝΙΚΗ ΜΕ ΣΥΜΜΕΤΟΧΗ ΔΡΑΜΙΝΩΝ ΑΙΡΕΤΩΝ\nΗ διενέργεια δημοψηφίσματος για τη συμφωνία των Πρεσπών, προκειμένου να δοθεί στους πολίτες το δικαίωμα να την εγκρίνουν ή να την απορρίψουν, ήταν το βασικό αίτημα του ψηφίσματος της διευρυμένης συνεδρίασης αυτοδιοικητικών από την Μακεδονία.\nΣυγκεκριμένα, το απόγευμα της Τετάρτης 29 Ιουνίου 2018, πραγματοποιήθηκε στη Θεσσαλονίκη, κοινή συνεδρίαση του Περιφερειακού Συμβουλίου και των Δημοτικών Συμβουλίων Κ. Μακεδονίας, με τη συμμετοχή αυτοδιοικητικών και από την υπόλοιπη Μακεδονία. Στη κοινή συνεδρίαση παραβρέθηκαν ο Πρόεδρος της ΕΝΠΕ κ. Κώστας Αγοραστός, ο Πρόεδρος της ΚΕΔΕ κ. Γιώργος Πατούλης, οι Περιφερειάρχες Κεντρικής Μακεδονίας κ. Απόστολος Τζιτζικώστας, Ανατολικής Μακεδονίας και Θράκης κ. Χρήστος Μέτιος, Δυτικής Μακεδονίας κ. Θόδωρος Καρυπίδης, ο Πρόεδρος της Περιφερειακής Ένωσης Δήμων (ΠΕΔ) Κεντρικής Μακεδονίας κ. Λάζαρος Κυρίζογλου, ο Πρόεδρος της ΠΕΔ Ανατολικής Μακεδονίας και Θράκης κ. Ευάγγελος Λαμπάκης, η Αντιπρόεδρος της ΠΕΔ Δυτικής Μακεδονίας κ. Παρασκευή Βρυζίδου, καθώς και πλήθος Δημάρχων και Δημοτικών Συμβούλων Δήμων από όλη τη Μακεδονία. Παράλληλα, παραβρέθηκαν εκπρόσωποι Ιερών Μητροπόλεων, Επιμελητηρίων και άλλων φορέων. Συνολικά ήταν παρόντες 258 αιρετοί της αυτοδιοίκησης από την Κεντρική Μακεδονία, 54 αιρετοί από τη Δυτική Μακεδονία, 45 αιρετοί από την Ανατολική Μακεδονία και Θράκη, 15 Μητροπολίτες και 90 εκπρόσωποι φορέων. Από τη Δράμα στη διευρυμένη σύσκεψη συμμετείχαν ο Αντιπεριφερειάρχης κ. Αργύρης Πατακάκης, οι Δήμαρχοι Δράμας κ. Χριστόδουλος Μαμσάκος, Δοξάτου κ. Δημήτρης Δαλακάκης και Παρανεστίου κ. Αλίκη Σωτηριάδου, καθώς και Δημοτικοί Σύμβουλοι Δήμων του Νομού.\nΣτη συνεδρίαση αποφασίστηκε η έκδοση ψηφίσματος στο οποίο αναφέρονται τα εξής:\n«Η συμφωνία των Πρεσπών (17.6.2018) συνιστά πολύ σοβαρή διπλωματική και εθνική ήττα και είναι επιζήμια για τα συμφέροντα και το μέλλον της χώρας και των Ελλήνων πολιτών.\nΚαμιά ελληνική κυβέρνηση στο παρελθόν δεν είχε αναγνωρίσει «μακεδονική» εθνότητα ή “μακεδονική” γλώσσα, που συνιστούν τη ρίζα του αλυτρωτισμού των γειτόνων μας.\nΗ “συμφωνία” αυτή δεν είναι βιώσιμη και δεν μπορεί να σταθεί ούτε τώρα, ούτε στο μέλλον. Η κυβέρνηση κατάφερε το χειρότερο δυνατό αποτέλεσμα, παρά την καλύτερη από κάθε άλλη φορά συγκυρία και παρά τις καλύτερες από κάθε άλλη φορά συνθήκες.\n1.Δηλώνουμε την αντίθεσή μας με τη “συμφωνία των Πρεσπών”.\n2.Καλούμε πρωτίστως την ελληνική κυβέρνηση αλλά και όλα τα πολιτικά κόμματα να μην επικυρώσουν ποτέ αυτή την εθνικά επιζήμια “συμφωνία” και να αποτρέψουν τη δημιουργία τετελεσμένων.\n3.Καλούμε, εκτός από την κυβέρνηση και την αξιωματική αντιπολίτευση, όλα τα πολιτικά κόμματα της ελάσσονος αντιπολίτευσης να μην αποχωρήσουν, αλλά να συμμετέχουν και να ψηφίσουν ενάντια στη “συμφωνία των Πρεσπών” όταν εισαχθεί προς κύρωση στην ελληνική Βουλή.\n5.Ζητούμε από την κυβέρνηση να διενεργήσει δημοψήφισμα για τη “συμφωνία των Πρεσπών”, ώστε να δοθεί στους πολίτες της χώρας το νόμιμο δικαίωμά τους να επικυρώσουν ή να απορρίψουν αυτή τη «συμφωνία», που αφορά μείζον εθνικό θέμα, την Ιστορία και τον πολιτισμό της Ελλάδας.


MotoGP - ΠΠΤ2018 SSP: Νικητής ο Καρακώστας\nΠΠΤ2018 SSP: Νικητής ο Καρακώστας\nΤρομερή μάχη για τη 2η θέση\nΝέα 04/04/2018 - 08:39\nΣτην Supersport (SSP) ο 18χρονος Δημήτρης Καρακώστας με την Honda CBR600RR πέρασε στην πρώτη θέση μετά τα μισά του Αγώνα και σταδιακά δημιούργησε μια μικρή διαφορά που του έδωσε τη νίκη. Πίσω του έγινε σκληρή μάχη μεταξύ του Άλεξ Παπαγεωργίου με τη νέα Yamaha R6 και του Σταύρου Τριντή με την Honda CBR600RR, με νικητή της μονομαχίας τον Άλεξ που πέρασε στον προτελευταίο γύρο σε ένα οριακό φρενάρισμα.\nΟ Δημήτρης Παπαγγέλου με Yamaha R6 ήταν στο ξεκίνημα του Αγώνα στο γκρουπ των πρωτοπόρων και έδωσε ωραίες μάχες, για να υποχωρήσει αργότερα και να κάνει έναν “ήσυχο” τερματισμό στην 4η θέση. Λίγο πιο πίσω ο Θεοφάνης Μίχας χρειάστηκε να πιέσει οριακά την Triumph Dayton 675 που έδειχνε να μην έχει πάρει πρωινό (βλ. αδύναμη), για να κρατηθεί μπροστά από τον Γιάννη Τζωρτζ'οπουλο (Honda CBR600RR) που έκανε έναν πολύ καλό αγώνα.\nΟ Βασίλης Ευθυμίου με την πανέμορφη MV Agusta F3 675 με πόνους ακόμη στον ώμο του από την περσινή του πτώση στον 1ο Αγώνα, έκανε μια καλή εμφάνιση και πήρε τους βαθμούς της 7ης θέσης.\nΟ Χρήστος Δήμου με την Τriumph Daytona 675 έμεινε αρκετά πίσω κάνοντας ένα μοναχικό αγώνα.\nΟι Γιώργος Μανδρώνης, Μπάμπης Θεοδωρόπουλος και Γιώργος Λιούντρης (και οι 3 με Yamaha R6) συμπλήρωσαν τις υπόλοιπες θέσεις της κατάταξης, με τον Θεοδωρόπουλο να παίρνει το Κύπελλο του Rookie της κατηγορίας.\nΣτο ξεκίνημα του Αγώνα έγινε μια αρκετά μεγάλη καθυστέρηση, καθώς ο Καρακώστας πήγε στην έξοδο των πιτς με λάστιχα που δεν είχαν μαρκαριστεί σύμφωνα με τον κανονισμό, αλλά τελικά επικράτησε η λογική και το μαρκάρισμα έγινε εκείνη τη στιγμή, καθώς δεν θα κέρδιζε κάτι ο οδηγός, αφού δεν ήταν ένα εξτρά λάστιχο, αλλά το 2ο που δικαιούται!\nΤριντής (44) Παπαγεωργίου (75), Παπαγγέλου, Καρακώστας (7)\nΠαπαγεωργίου, Τριντής, Παπαγγέλου\nΗ Honda παραμένει δύσκολη


Παιδικά Ρούχα Προσφορές Αγόρι | Boys And Girls Clothes\nΠροσφορές / Αγόρι\nασημι σκου βαθυ μπλε γαλαζιο εν γκρι λάιμ γκρι ρουα γκρι κιτρινο γκρι κοκκινο γκρι μαυρο γκρι μπλε γκρι πορτοκαλι γκρι σκουρ γραφιτης εκρου εμπριμε θαλασσι κιτρ πορτο κιτρινο κιτρινο πρ κοκκινο κοκκινο λευκο κοραλι κοραλι ανο λαδι κιτρινο λαιμ λεβαντα λευκο λευκο κιτρινο μαυρο μαυρο γκρι μαυρο κιτρινο μαυρο κοκκινο μαυρο λευκο μαυρο μπλε μαυρο πορτοκαλι μαυρο ρουα μαυρο χακι μπεζ γαλαζιο μπεζ ανοιχ μπλε μπλε κοκκινο μπλε απαλο μπλε γαλαζιο μπλε κιτρινο μπλε κοκκινο μπλε λευκο μπλε λευκο γαλαζιο μπλε μελαν ναυτ. μπλε ναυτ.μπλε πετροπλ τζ πορτοκ σκ πρασινο πρασινο λευκο ρουα λευκο ρουα γκρι σιελ τζιν φυστικι χακι χακι κιτρινο χακι κοκκινο\n1 7 12 1-2 12M 14 16 18 18M 2 24 2-4 25 8 27 28 29 3 36 4 4-6 5 6 6-9 10 9 26\nHASHTAG JOYCE MAYORAL NEK TUCTUC\nΠαντελονι τζιν βασικο\nΣετ βερμουδα πολο μεταξοτυπ\nΑντιανεμικο διπλης οψεως\nΣετ φορμα κλ.πελμα συνδυασμε\nΦορμακι κοντο μακο\nΣετ μαγιο και μπλουζα\nΣετ μακο 3 τεμαχια τιγρης\nΣετ μακο 3 τεμαχια "ocean"\nΣετ μακο play\nΣετ μακο 3 τεμαχια surf\nΣετ μακο βερμουδα μεταξοτυπια\nΣετ 2 μπλουζ κοντ.'feel good'\nΣετ 2 μπλουζ. κοντομ. skate\nΣετ βερμουδα σταμπες πολο\nΣετ μακο μπλουζες\nΣετ μακο βερμουδα πιετες\nΣετ μακο "skateboarding"\nΣετ μακο "next wave"\nΣετ μακο ντεγκραντε


Olympic Air: 12 εβδομαδιαίες πτήσεις Αθήνα - Καλαμάτα το 2017 | ISLAND-RHODES\nHome » Unlabelled » Olympic Air: 12 εβδομαδιαίες πτήσεις Αθήνα - Καλαμάτα το 2017\nOlympic Air: 12 εβδομαδιαίες πτήσεις Αθήνα - Καλαμάτα το 2017\nRhodes Tourism Latest News: Με 12 εβδομαδιαίες απευθείας πτήσεις θα ξεκινήσει το καλοκαίρι του 2017 η νέα τουριστική σεζόν για την Μεσσηνία, συνδέοντας αεροπορικώς την Αθήνα με την Καλαμάτα και ενισχύοντας ακόμα περισσότερο την προσβασιμότητα στην περιοχή. Σε συνδυασμό με την εύκολη οδική πρόσβαση, η Μεσσηνία αποκτά πλέον αεροπορική σύνδεση με την Αθήνα δύο φορές ημερησίως.\nΟι νέες εβδομαδιαίες πτήσεις – 7 καθημερινά πρωινά δρομολόγια (ώρα αναχώρησης από Αθήνα 10.40) και 5 απογευματινά (ώρα αναχώρησης από Αθήνα 19.40) – της Olympic Air, θυγατρική της Aegean Airlines, θα ξεκινήσουν την 1η Ιουνίου 2017 και θα συνεχιστούν μέχρι τις 30 Σεπτ


Ο Όμιλος TAS Group αποκτά την Τράπεζα Universal από τον Όμιλο Eurobank\nΑρχική|Ειδήσεις|Τραπεζικά νέα|Ο Όμιλος TAS Group αποκτά την Τράπεζα Universal από τον Όμιλο Eurobank\nΔημοσίευση: Τρίτη, 27 Δεκεμβρίου 2016 10:27\nΟλοκληρώθηκε στις 23 Δεκεμβρίου 2016, η απόκτηση της Universal Bank («Universal»), ουκρανικής θυγατρικής της Eurobank, από τον Όμιλο TAS Group, μετά τη λήψη όλων των απαιτούμενων κανονιστικών εγκρίσεων και αδειών.\nΣύμφωνα με την ανακοίνωση που εξέδωσαν οι δύο τράπεζες, η συναλλαγή αυτή εντάσσεται στο στρατηγικό σχεδιασμό της Eurobank για εστίαση των δραστηριοτήτων της σε συγκεκριμένες αγορές, σχεδιασμός ο οποίος έχει συμφωνηθεί με την Ευρωπαϊκή Επιτροπή και εφαρμόζεται με συνέπεια. Η συναλλαγή είναι κεφαλαιακά ουδέτερη για την Eurobank.\n«Είμαστε ευτυχείς που επετεύχθη συμφωνία με τον Όμιλο Eurobank. Ο Όμιλος TAS Group ο οποίος περιλαμβάνει επίσης την TASCOBANK είναι προσηλωμένος στο στόχο της μακροπρόθεσμης επιχειρηματικής ανάπτυξης του χρηματοοικονομικού τομέα στην Ουκρανία. Θα διατηρήσουμε υψηλό επίπεδο παρεχόμενων υπηρεσιών προς τον πελάτη, και θα παρέχουμε όλη την αναγκαία υποστήριξη στην τράπεζα. Η γνώση, η εμπειρία, το υψηλό στελεχιακό δυναμικό της Universal καθώς και η πελατειακή βάση της θα μας επιτρέψουν να παρέχουμε ακόμα καλύτερες χρηματοοικονομικές υπηρεσίες στους υφιστάμενους και νέους πελάτες μας, και να διευρύνουμε το καλυπτόμενο δίκτυο» – δήλωσε ο Sergey Tigipko, βασικός μέτοχος του Ομίλου TAS Group και Διευθύνων Σύμβουλος της TASCOMBANK.\nTAS Group Universal Bank Eurobank Σταύρος Ιωάννου Sergey Tigipko\nΤο 1ο digital κατάστημα Eurobank!\n55 εκατ. ευρώ κέρδη έφερε στη Eurobank η πώληση της Eurolife ERB!\nSafe Pocket: Νέο πρόγραμμα ασφάλισης προσωπικών αντικειμένων από την Eurolife ERB\nEurobank: Συμφωνίες 230 εκατ. ευρώ με το Ευρωπαϊκό Ταμείο Επενδύσεων


Μητσοτάκης με παιδιά από τη Θράκη: Όλα τα Ελληνόπουλα, ανεξαρτήτως θρησκείας, θα έχουν τις ίδιες ευκαιρίες | Reader\nΜε τους 17 μικρούς μαθητές τού νηπιαγωγείου Πάχνης, που βρίσκεται στην περιοχή της Ξάνθης, είχε την ευκαιρία να συνομιλήσει το πρωί ο πρωθυπουργός Κυριάκος Μητσοτάκης.\nΤηλεδιάσκεψη Κυριάκου Μητσοτάκη με τους μαθητές του νηπιαγωγείου Πάχνης (πηγή: Μέγαρο Μαξίμου)\nΟ πρωθυπουργός Κυριάκος Μητσοτάκης παρακολούθησε διαδικτυακά το μάθημα, το οποίο πλέον γίνεται ξανά δια ζώσης σε νηπιαγωγείο της Πάχνης, ενώ οι μαθητές του εξέφρασαν τη χαρά τους για την επιστροφή τους στο σχολικό περιβάλλον.\nΔιαβάστε επίσης: Μητσοτάκης: Να γίνει η κοινωνία σύμμαχος για την αντιμετώπιση της κλιματικής αλλαγής\nΟ Κυριάκος Μητσοτάκης συνεχάρη και ευχαρίστησε την κυρία Τζιώτζη και τους υπόλοιπους εκπαιδευτικούς για το έργο τους, ειδικά εν μέσω των προκλήσεων που προκάλεσε η πανδημία, ενώ τόνισε ότι «το Υπουργείο προχωρά ύστερα από παραπάνω από μία δεκαετία σε μόνιμους διορισμούς στην εκπαίδευση».\nΚατά τη διάρκεια της συζήτησης η κυρία Κεραμέως ανέφερε ότι τα παιδιά θα ήθελαν μία παιδική χαρά στον οικισμό τους, με τον πρωθυπουργό να προσθέτει ότι η πολιτεία είναι έτοιμη να βοηθήσει τον Δήμο Μύκης ώστε το έργο να υλοποιηθεί.\nΣτη Βουλή ο Μητσοτάκης μετά από αίτημα της Γεννηματά - Στο προσκήνιο το κλίμα\n#Κυριάκος Μητσοτάκης #Κορονοϊός #Lockdown #πρωθυπουργός


Κίνδυνος φτώχειας ή κοινωνικός αποκλεισμός σε περισσότερα από 3 εκατ. άτομα στην Ελλάδα - Ξυπνήστε ρε\nΚίνδυνος φτώχειας ή κοινωνικός αποκλεισμός σε περισσότερα από 3 εκατ. άτομα στην Ελλάδα\nΠερίπου το 45,5% των Ελλήνων δεν μπορεί να αγοράσει κρέας κάθε δεύτερη μέρα, ενώ μόλις το 20% έχει ικανοποιητική θέρμανση κατά τη διάρκεια του χειμώνα\nΜια σκληρή καθημερινότητα, με σημαντικές στερήσεις ακόμη και στα αναγκαία αγαθά διαβίωσης, αντιμετωπίζουν πολλά ελληνικά νοικοκυριά.\nΣύμφωνα με έρευνα της Ελληνικής Στατιστικής Αρχής για το 2020, που προέκυψε από τα εισοδήματα του 2019, περίπου το 70% των νοικοκυριών δεν μπορεί να πληρώσει το δάνειό του ή να αντεπεξέλθει στις οικονομικές υποχρεώσεις του, ενώ σχεδόν το 50% δηλώνει δυσκολία να καλύψει έκτακτες αναγκαίες δαπάνες ύψους μικρότερου των 400 ευρώ.\nΜάλιστα, περίπου το 45,5% των Ελλήνων δεν μπορεί να αγοράσει κρέας κάθε δεύτερη μέρα, ενώ μόλις το 20% έχει ικανοποιητική θέρμανση κατά τη διάρκεια του χειμώνα.\nΗ αποκαλυπτική έρευνα Εισοδήματος και Συνθηκών Διαβίωσης των Νοικοκυριών 2020 της ΕΛΣΤΑΤ δείχνει ακόμη ότι στη μεταμνημονιακή εποχή του κορωνοϊού, το ελάχιστο μέσο καθαρό μηνιαίο εισόδημα για τις ανάγκες που έχει κάθε νοικοκυριό στη χώρα ανέρχεται περίπου στις 2.000 ευρώ. Συγκεκριμένα, τα φτωχά νοικοκυριά χρειάζονται 1.924 ευρώ, ενώ τα μη φτωχά 2.014 ευρώ!\nΤο όριο της φτώχειας βρίσκεται στις 5.266 ευρώ ετησίως για κάθε μονοπρόσωπο νοικοκυριό και στις 11.059 ευρώ για νοικοκυριά με δύο ενήλικες και δύο εξαρτώμενα παιδιά ηλικίας κάτω των 14 ετών. Επίσης, ορίζεται στο 60% του διάμεσου συνολικού ισοδύναμου διαθέσιμου εισοδήματος των νοικοκυριών, το οποίο εκτιμήθηκε στις 8.777 ευρώ, ενώ το μέσο ετήσιο διαθέσιμο εισόδημα των νοικοκυριών της χώρας εκτιμήθηκε στις 17.250 ευρώ.\nΜάλιστα, ο κίνδυνος φτώχειας για το 2020 φαίνεται ελαφρώς υψηλότερος για τις γυναίκες (17,9%) σε σχέση με τους άνδρες (17,5%), ποσοστό που μειώθηκε κατά 0,2 μονάδες σε σχέση με το 2019. Το αντίστοιχο ποσοστό για τις γυναίκες μειώθηκε μόλις κατά 0,1 μονάδες από το 2019.\nΤο 45,5% των φτωχών νοικοκυριών στερείται διατροφής που περιλαμβάνει κάθε δεύτερη ημέρα κοτόπουλο, κρέας, ψάρι ή λαχανικά ίσης θρεπτικής αξίας\nΤο 16,7% των νοικοκυριών δηλώνει οικονομική αδυναμία να έχει ικανοποιητική θέρμανση τον χειμώνα, ενώ το αντίστοιχο ποσοστό για τα φτωχά νοικοκυριά είναι 38,8% και για τα μη φτωχά νοικοκυριά 12%\nΈνα στα δυο μη φτωχά νοικοκυριά (49,5%) δηλώνει οικονομική δυσκολία να καλύψει έκτακτες, αλλά αναγκαίες δαπάνες ύψους περίπου 395 ευρώ. Επίσης το 96,6% των φτωχών νοικοκυριών δηλώνει οικονομική δυσκολία να καλύψει έκτακτες, αλλά αναγκαίες δαπάνες ύψους περίπου 395 ευρώ\nΤο 9% των φτωχών νοικοκυριών, το 1,7% των μη φτωχών και το 3% του συνόλου των νοικοκυριών δεν διαθέτουν προσωπικό ηλεκτρονικό υπολογιστή, αν και τον χρειάζονται, λόγω οικονομικής αδυναμίας\nΤο ποσοστό των νοικοκυριών που δηλώνει επιβάρυνση από το κόστος στέγασης ανέρχεται σε 32,6%, ενώ το αντίστοιχο ποσοστό για τα φτωχά νοικοκυριά είναι 82,5% και για τα μη φτωχά νοικοκυριά 21,9%\nΤο 44,6% των νοικοκυριών που έχει λάβει καταναλωτικό δάνειο για αγορά αγαθών και υπηρεσιών, δηλώνει ότι δυσκολεύεται πάρα πολύ στην αποπληρωμή αυτού ή των δόσεων\nΤο 49% των φτωχών νοικοκυριών δηλώνει δυσκολία στην έγκαιρη πληρωμή πάγιων λογαριασμών, όπως αυτών του ηλεκτρικού ρεύματος, του νερού, του φυσικού αερίου .κτλ\nΤο 19,2% των φτωχών νοικοκυριών, το 8,7% των μη φτωχών νοικοκυριών και το 8,9% του συνόλου των νοικοκυριών δεν διαθέτουν ΙΧ επιβατηγό αυτοκίνητο


Νέο patch για το The Witcher 3: Wild Hunt\nΝέο patch για το The Witcher 3: Wild Hunt\nΗ CD Project RED ανακοίνωσε ότι ένα νέο patch για το The Witcher 3: Wild Hunt θα κυκλοφορήσει μέσα στην βδομάδα, αρχικά όπως είναι λογικό για τους υπολογιστές και στη συνέχεια για τις κονσόλες. Το νέο patch θα φέρει μεταξύ άλλων έναν εναλλακτικό τρόπο χειρισμού για τον Geralt και μερικές βελτιώσεις στην απόδοση του παιχνιδιού αλλά και την ποιότητα των γραφικών.\nΑκολουθεί η πλήρης λίστα με τις αλλαγές του patch 1.07 :\nΕναλλακτικός χειρισμός για τον Geralt\nΠροστέθηκε επιπλέον χώρος αποθήκευσης των αντικειμένων σε διάφορα σημεία στο παιχνίδι και η θέση τους φαίνεται στον χάρτη.\nΤα αντικείμενα crafting πλέον δεν προσθέτουν επιπλέον βάρος.\nΤα βιβλία έχουν πλέον δικό τους tab και τα αναγνωσμένα διακρίνονται καλύτερα πλέον.\nΠροσθήκες ταξινόμησης στον κατάλογο των αντικειμένων.\nΔιορθώσεις για προβλήματα αναφορικά με πολλά quests, σημαντικά και μη.\nΜερικές βελτιώσεις στην απόδοση του παιχνιδιού μαζί με την βελτιστοποίηση κάποιων έφε.\nΒελτιώσεις στη συμπεριφορά του αλόγου\nBandai NamcoCD Project REDPatch 1.07PCplaystation 4Role Playing GameThe Witcher 3: Wild HuntXbox One\nBandai Namco, CD Project RED, Patch 1.07, PC, playstation 4, Role Playing Game, The Witcher 3: Wild Hunt, Xbox One


Είναι μια αποτελεσματική λύση για τη μείωση του λίπους και της κυτταρίτιδας. Ο συνδυασμός L-Καρνιτίνης, Φωσφατιδυλοχολίνης, Δεοξυχολικού Νατρίου, Τροξερουτίνης, Ταυρίνης και Ψευδαργύρου παρέχει λιπολυτικές και αντικυτταριτιδικές ιδιότητες και το δέρμα ανακτά τη σταθερότητα, την ελαστικότητα, την τονικότητα και την ομαλότητα. Βοηθάει στη μείωση της παχυσαρκίας και ανασχηματίζει το σώμα.\nMELANOout Hair cocktail


Το δικό της αστέρι στην Λεωφόρο της Δόξας απέκτησε η Εύα Λονγκόρια - POPAGANDA\nΤο δικό της αστέρι στην Λεωφόρο της Δόξας απέκτησε η Εύα Λονγκόρια\n«Ως γυναίκα και ισπανόφωνη, εκπροσωπώ πολλές κοινότητες και θέλω να τους πω ότι αυτό το αστέρι δεν είναι το δικό μου, είναι το δικό μας».\nΗ ηθοποιός Εύα Λονγκόρια, που έγινε διάσημη από τον ρόλο της στην αμερικανική σειρά “Νοικοκυρές σε απόγνωση”, απέκτησε το δικό της αστέρι στη Λεωφόρο της Δόξας δηλώνοντας ότι κάθε φορά που ένας ισπανόφωνος καλλιτέχνης βραβεύεται, αυτό σημαίνει νίκη για όλη την κοινότητα”.\n“Η εκπροσώπηση (των μειονοτήτων) είναι κάτι σημαντικό. Συνεπώς, κάθε φορά που ένας Ισπανόφωνος τιμάται με ένα αστέρι στη Λεωφόρο της Δόξας, αυτό είναι μια νέα νίκη για την κοινότητα”, δήλωσε η 43χρονη ηθοποιός που γεννήθηκε στο Τέξας από φτωχή οικογένεια.


Για ένα πρωτόκολλο αδειανό, για μια Ούρσουλα | Protagon.gr\nH σκηνή: Ο Ερντογάν θρονιασμένος στην πολυθρόνα δείχνει προς τον καναπέ. Ο Σαρλ Μισέλ κοιτά αμήχανος | European Union/via REUTERS\nΑπό τη μία βλέπουμε τον τούρκο φαλλοκράτη που κοιτάζει τη γυναίκα έτοιμος να της πει «γιατί μωρή εσύ δεν βρίσκεσαι στην κουζίνα;». Από την άλλη ο ευρωπαίος φλώρος που αντί να αρνηθεί να καθίσει στην πολυθρόνα και να πάει με τη Φον ντερ Λάιεν στον καναπέ, γίνεται «Πάκης». Μήπως όμως είμαστε προκατειλημμένοι;\nΑντώνης Πανούτσος 8 Απριλίου 2021, 13:00\nH σκηνή: Ο Ερντογάν θρονιασμένος στην πολυθρόνα δείχνει προς τον καναπέ. Ο Σαρλ Μισέλ κοιτά αμήχανος\n|European Union/via REUTERS\nΗ σκηνή πράγματι σοκάρει: Δύο κύριοι να έχουν καθίσει στις πολυθρόνες τους και μία κυρία να στέκεται και να τους κοιτάζει αμήχανα, μέχρι και αυτή να αποφασίσει να καθίσει στον καναπέ. Και είναι ακόμα πιο σοκαριστική, όταν ο ένας από τους δύο κυρίους είναι ο πρόεδρος της Τουρκίας, Ταγίπ Ερντογάν, που έχει χυθεί στην πολυθρόνα, ο άλλος κύριος που έχει καθίσει στην άλλη πολυθρόνα είναι ο πρόεδρος του Ευρωπαϊκού Συμβουλίου, Σαρλ Μισέλ, και η κυρία που μένει όρθια είναι η πρόεδρος της Κομισιόν, Ούρσουλα φον ντερ Λάιεν.\nΤα σχόλια πήγαν σύννεφο. Από τη μία βλέπουμε τον τούρκο φαλλοκράτη που κοιτάζει την γυναίκα έτοιμος να της πει «γιατί μωρή εσύ δεν βρίσκεσαι στην κουζίνα;». Από την άλλη ο ευρωπαίος φλώρος που αντί να αρνηθεί να καθίσει στην πολυθρόνα και να πάει με τη Φον ντερ Λάιεν στον καναπέ, γίνεται «Πάκης» και παρακολουθεί αμέτοχος την προσβολή στη γυναίκα.\nΑργότερα φάνηκε ότι το θέμα είχε προκύψει από την εφαρμογή του πρωτοκόλλου. Με τον εκπρόσωπο της Φον ντερ Λάιεν να δηλώνει ότι η πρόεδρος της Κομισιόν θα έπρεπε να καθήσει σε πολυθρόνα δίπλα στον Ερντογάν και τον Μισέλ, αλλά τον εκπρόσωπο του τελευταίου να λέει ότι όλα προέκυψαν από την αυστηρή εφαρμογή του πρωτοκόλλου από τους Τούρκους, που δημιούργησε την ατυχή (χρησιμοποιεί το «desolate» στα αγγλικά, αλλά στη γαλλική του έννοια) κατάσταση. Αφήνοντας δηλαδή να εννοηθεί ότι οι Τούρκοι σωστά εφάρμοσαν το πρωτόκολλο –άλλο ότι εκ των συνθηκών θα έπρεπε να είχαν πράξει διαφορετικά.\nΩς προς το πρωτόκολλο εκφράστηκαν και άλλες απόψεις, αλλά η πιο ενδιαφέρουσα ήταν του Ιαν Λέσερ, διευθυντή του German Marshall Fund. «Γι’ αυτό υπάρχει το πρωτόκολλο… Για να μη συμβαίνουν τέτοιες καταστάσεις». Προσθέτοντας όμως: «Ανεξάρτητα από το πρωτόκολλο, ας υπογραμμιστεί το γεγονός ότι η Τουρκία δεν έβλεπε πώς θα φανεί το γεγονός».\nΠάμε λοιπόν και σε κάτι άλλο. Η Τουρκία πρέπει να είναι περισσότερο προσεκτική από άλλες χώρες σε ένα γεγονός που αφορά την ισότιμη αντιμετώπιση των γυναικών; Και αν αυτό δεν είναι προκατάληψη, γιατί τότε να μη θεωρούμε ότι και κάποια άλλη χώρα θα πρέπει να είναι προσεκτική στο πώς εμφανίζεται σε θέματα βίας; Ή ακόμα και προσωπικής υγιεινής; Μήπως δηλαδή είμαστε στο σημείο που σε κάποια θέματα η εθνική προκατάληψη είναι θεμιτή, αλλά σε άλλα no, no; Και μην πει κάποιος ότι η προκατάληψη αφορούσε μόνο τη συμπεριφορά του Ερντογάν. Για παράδειγμα, στους New York Times το σχετικό ρεπορτάζ συνοδευόταν από στατιστικά στοιχεία των Ηνωμένων Εθνών για την ενδοοικογενειακή βία στην Τουρκία. Στην εξέταση των προσωπικών αλλά και εθνικών συμπεριφορών το tabula rasa είναι κάτι το θεωρητικό.\nΟσο για το πρωτόκολλο και τους Τούρκους, ισχύει το αξίωμα της λέσχης της περικνημίδας. Στα τέλη του 14ου αιώνα, σε έναν χορό της αγγλικής Αυλής, έπεσε η καλτσοδέτα της δούκισσας του Σόλσμπερι. Τη στιγμή που οι αυλικοί κρυφογελούσαν, ο Εδουάρδος Γ’ της Αγγλίας έσκυψε, τη σήκωσε και την επέστρεψε στη δούκισσα. Grace under unfortunate circumstances, που λένε και στο χωριό μου.\nΤο πρωτόκολλο θα ήταν χαμένο, αλλά η Τουρκία κερδισμένη, αν ο Ερντογάν, παρατηρώντας την αμηχανία, σηκωνόταν και παραχωρούσε την πολυθρόνα του στην κυρία. Ομολογώντας και τη δική μου προκατάληψη, κάτι τέτοιο είναι το τελευταίο πράγμα που θα περίμενα από τον κοντραπλακέ στις δημόσιες εμφανίσεις του Ερντογάν.


Jim Rohn: Πώς να ενθαρρύνετε τον εαυτό σας - Εναλλακτική Δράση\nΑς δούμε ένα γνώριμο σενάριο για εμάς: Έχετε κατά νου έναν εξαιρετικό στόχο, έχετε κάνει όλη τη σχετική δουλειά, πιστεύετε ότι είστε πανέτοιμοι… και\nΑς δούμε ένα γνώριμο σενάριο για εμάς: Έχετε κατά νου έναν εξαιρετικό στόχο, έχετε κάνει όλη τη σχετική δουλειά, πιστεύετε ότι είστε πανέτοιμοι… και τα πράγματα τελικά δεν σας βγαίνουν όπως νομίζατε. Σίγουρα θα υπήρχαν φορές που θα σκεφτόσασταν ότι κάνατε ό,τι ακριβώς χρειαζόταν· όμως, ήσασταν παραπληροφορημένοι. Σκεφτόσασταν ότι τα είχατε προβλέψει όλα, αλλά απλά δεν λειτούργησε. Σκεφτόσασταν θετικά, όμως κι αυτό δεν βοήθησε. Δεν φαίνεται να μπορούσατε να αλλάξετε το τελικό αποτέλεσμα.\nΑυτές είναι οι περιπτώσεις, στις οποίες εσείς οι ίδιοι χρειάζεται να εμψυχώσετε τον εαυτό σας. Και υπάρχουν δύο βασικοί τρόποι για να το πετύχετε αυτό:\n1. Πάρτε την ευθύνη για την χαμένη ευκαιρία ή την παρερμηνεία\nΜάθετε από το γεγονός ότι παρόλο που κάνατε την καλύτερη δυνατή προετοιμασία, ο πελάτης σας μάλλον ήθελε κάτι διαφορετικό. Να είστε προετοιμασμένοι για τέτοιες απογοητεύσεις, αφού θα συμβαίνουν αρκετές φορές. Χρειάζεται να γνωρίζετε ότι αυτή η χαμένη ευκαιρία απλά σας προετοιμάζει, ώστε νε εκμεταλλευτείτε πλήρως την επόμενη. Συνειδητοποιήστε ότι μπορείτε να κάνετε τις απαραίτητες αλλαγές την επόμενη φορά και κάντε τις αλλαγές που θα κάνουν τη διαφορά. Μελετήστε τα λάθη σας και μάθετε από αυτά. Αντί να τα αφήνετε να σας καταρρακώνουν, απλά αναγνωρίστε τα και προχωρήστε. Υπενθυμίστε στον εαυτό σας ότι είστε εξυπνότεροι απ’ ότι σας κάνει να νιώθετε μια αποτυχία.\n2. Υπενθυμίστε στον εαυτό σας ότι προορισμός σας είναι η βελτίωση\nΜην παραιτήστε. Μην αυτομαστιγώνεστε. Η επόμενη ευκαιρία είναι αυτή που έχει τώρα σημασία και όχι η τελευταία. Γιατί η τελευταία έχει σημασία μόνο για να πάρετε τα απαραίτητα μαθήματα, αλλά η επόμενη είναι εκείνη που θα σας δώσει την ευκαιρία να αποδείξετε ότι έχετε μάθει από τα λάθη σας. Μπορείτε να τα πάτε καλύτερα την επόμενη φορά. Απλά χρειάζεστε εξάσκηση. Συνεχίστε την προσπάθεια, μέχρι να το εμπεδώσετε.\nΑν αποκωδικοποιήσετε τι πήγε στραβά την τελευταία φορά, τότε θα ξέρετε πώς να τα καταφέρετε την επόμενη φορά. Αν ανακαλύψετε τον λόγο που δεν καταφέρατε, για παράδειγμα, να κλείσετε μια εμπορική συμφωνία, τότε αλλάξτε τον τρόπο προσέγγισης την επόμενη φορά. Αλλά μη χάνετε χρόνο, κατηγορώντας τον εαυτό σας. Αντιθέτως, επιβραβεύστε τον, που κατάφερε να βρει τα λάθη του. Όταν χάνετε μια ευκαιρία, είστε απροετοίμαστοι ή βρείτε ένα εμπόδιο στην πραγματοποίηση των στόχων σας, χρειάζεται να ενθαρρύνετε τον εαυτό σας, επιστρέφοντας σύντομα πίσω στη μάχη.\nΕμψυχώστε τον εαυτό σας. Εσείς είστε το καταλληλότερο άτομο, για να παρέχετε τη σωστή στήριξη σε εσάς. Γιατί; Μα γιατί δεν μπορείτε να περιμένετε και να εύχεστε κάποιος άλλος να έρθει και να σας φτιάξει τη διάθεση. Βασιστείτε πάνω σας. Έχετε πίστη στον εαυτό σας και στην ικανότητά σας να αντιλαμβάνεστε τι είναι αυτό που λειτουργεί και τι είναι εκείνο που πρέπει να πετάξετε.\nΜπορείτε να ενθαρρύνετε τον εαυτό σας, σκεπτόμενοι τις μελλοντικές σας επιτυχίες. Όταν χάνετε μια ευκαιρία, είστε απροετοίμαστοι γι’ αυτή ή αντιμετωπίζετε δυσκολίες, χρειάζεται να το ξεπεράσετε και να επιστρέψετε και πάλι στην αρένα. Αν πέσετε, ξανασηκωθείτε. Ξανά και ξανά. Μπορεί να είναι δύσκολο. Τρομακτικό. Αλλά ξαναμπείτε στη μάχη δυνατότεροι. Και θα επιβραβευτείτε με τη νίκη.


Porta Pescara (Cefalu, Ιταλία) - Κριτικές - TripAdvisor\nΔραστηριότητες κοντά σε: Porta Pescara\nPorta Pescara, Cefalu - Κριτικές\nΝο 10 από 38 δραστηριότητες - Cefalu\nVia Vittorio Emanuele, Cefalu, Σικελία, Ιταλία\nΠιο ήσυχη περιοχή της πόλης με υπέροχη θέα στην πόλη\nΑυτό το λιμάνι είναι πιο ήσυχο και έχει μια όμορφη μικρή παραλία και μια αποβάθρα, όπου οι κολυμβητές βουτούν για κολύμπι. Πολύ ωραία θέα του Cefalu κοιτάζοντας πίσω προς την παραλία και την πόλη με το Rocca που απειλεί.\nΗλιοβασίλεμα με τα πόδια\nΕίναι ένα υπέροχο μέρος για μια ηλιοβασίλεμα να περπατήσει μέσα από το παλιό λιμάνι. Απολαύστε την ιστορία, τραβήξτε φωτογραφίες, προσέξτε τους ανθρώπους και χαλαρώστε. Υπάρχουν πολλά μέρη για ένα απεριτίφ ή δείπνο με εντυπωσιακή θέα κοντά.\nΗ μόνη επιβιωμένη πόρτα (έξω από μας) κατά μήκος των τειχών του Cefalu. Μπορεί τώρα να φαίνεται απλά μια πόρτα, αλλά η θέα πάνω από την παραλία είναι εξαιρετική και ένα ωραίο σημείο για να τραβήξετε φωτογραφίες. Αξίζει να δούμε.\nΑυτή η πόρτα μέχρι την παραλία ήταν προφανώς μία από τις τέσσερις τη φορά. Είναι εντελώς ασήμαντο και αν δεν ήταν σε όλους τους οδηγούς, κανείς δεν θα του έδινε μια δεύτερη ματιά.\nΑυτός είναι ίσως ένας από τους κύριους λόγους που οι τουρίστες έρχονται και παραμένουν στο Cefalu, για να μπορούν να απολαύσουν την θέα και περισσότερο από πιθανό να είναι μέρος της άποψης επίσης.\nΠηγαίνετε νωρίς για να αποφύγετε τα πλήθη\nΑυτό κάνει μια όμορφη εικόνα, αλλά πηγαίνετε νωρίς ειδικά αν σας επισκέπτονται τα Σαββατοκύριακα. Το πρώιμο φως 7 - 7:30 είναι τέλειο και δεν υπάρχουν πολλοί άνθρωποι γύρω. Αργά τα απογεύματα καθώς η δύση του ήλιου είναι όμορφη αλλά μαζί με εκατοντάδες άλλων που προσπαθούν...να πάρουν την τέλεια φωτογραφία, είναι πολύ απασχολημένοι.Περισσότερα\nΩραία θέση για να πάρετε μια ρομαντική εικόνα\nΗ πύλη δεν είναι πραγματικά πολύ, αλλά το Cefalu είναι μόνο για την ατμόσφαιρα, όχι για τα σημαντικά πράγματα, οπότε μην το χάσετε και να πάρετε μια δροσερή εικόνα με τη θάλασσα στο παρασκήνιο. Με ή χωρίς τη σημαντική άλλη σας? ),\nΣας δίνει μια ωραία θέα στη θάλασσα. Πανέμορφο. Είναι κάτι που πρέπει να δείτε! Το βράδυ είναι ειδική ωραίο!\nΕίναι μια πύλη που σας παρέχει πρόσβαση στη θύρα. Δεν είστε βέβαιοι για το πώς αυτό μπορεί να θεωρηθεί ως ένα αξιοθέατο. Στην πόλη Cefalu είναι ωραίο με πολλά ενδιαφέροντα μέρη που καθιστούν που αξίζει να επισκεφθείτε. Το λιμάνι της πύλης οδηγεί στο να είναι...ελκυστικό αλλά η πύλη δεν κάνουμε τίποτα για μένα.Περισσότερα\nΜια πύλη για τη θάλασσα\nΠερπατώντας κατά μήκος της παραλίας, μπορεί κανείς να φτάσει αυτό το παλιό gate. Φαίνεται μεγάλο αλλά μόλις ζήσατε την πύλη και την επίτευξη των μικρών γύρω δρόμους να αναρωτιέσαι πόσο μικρό είναι στην πλευρά του δρόμου. Ωραίο μέρος για να δείτε αλλά όχι εντυπωσιακο.\nΛάβετε γρήγορα απαντήσεις από το προσωπικό του Porta Pescara και από προηγούμενους επισκέπτες.


Mi Smart Water Purifier : Η Xiaomi κυκλοφόρησε νέο φίλτρο νερού στην Ινδία με τιμή 151€ ! - News by Xiaomi Miui Hellas\nαπό Mi Team 17 September 2019 17 September 2019 0\nΗ Xiaomi παρουσίασε σήμερα μια νέα οικιακή συσκευή στην Ινδία – το Mi Smart Water Purifier (φίλτρο νερού).\nΣτην Ινδία, η Xiaomi είναι περισσότερο γνωστή για τα smartphones της. Ωστόσο, η εταιρεία προσπάθησε πρόσφατα να μεγαλώσει τη γκάμα των προϊόντων που διαθέτει στη χώρα εισάγοντας σε αυτή πολλές οικιακές συσκευές.\nΜετά την επιτυχία που γνώρισε το Φίλτρο αέρα και του μετρητή ρύπων TDS στην Ινδία, η Xiaomi παρουσίασε σήμερα μια νέα οικιακή συσκευή στην Ινδία – το Mi Smart Water Purifier (φίλτρο νερού).\nΗ Xiaomi τιμολογεί το Mi Smart Water Purifier στην Ινδία στα 11,999 INR (~ 151€), και η τιμή του είναι σημαντικά χαμηλότερη από τα άλλα απλά φίλτρα νερού που κυκλοφορούν στην Ινδία, και μάλιστα όταν διαβάζετε σχετικά με τις προδιαγραφές του Mi Smart Water Purifier παρακάτω, θα εκτιμήσετε ακόμα περισσότερο την τιμή.\nΤο Mi Smart Water Purifier, όπως υποδηλώνει το όνομά του, δεν είναι ένα απλό φίλτρο νερού αλλά είναι ταυτόχρονα και Smart, που σημαίνει πως έχει και Wi-Fi για να συνδεθεί στο διαδίκτυο και μπορεί να προσφέρει υπηρεσίες cloud. Οι δυνατότητες της συσκευής περιλαμβάνουν και την ικανότητα παρακολούθησης των επιπέδων ρύπων TDS και της διάρκειας ζωής του φίλτρου Mi Smart Water στο smartphone σας. Αυτό είναι κάτι που δεν προσφέρει άλλο φίλτρο νερού στην Ινδία, τουλάχιστον σε αυτή την κατηγορία τιμής.\nΌσο για τον καθαρισμό, το Mi Smart Water Purifier διαθέτει σύστημα φιλτραρίσματος πέντε βαθμίδων. Στο πρώτο και στο δεύτερο στάδιο, ο καθαριστής νερού χρησιμοποιεί βαμβάκι πολυπροπυλενίου και ενεργό άνθρακα για την απομάκρυνση του χλωρίου, της οργανικής ύλης, των βλαβερών ουσιών και της οσμής. Το τρίτο στάδιο χρησιμοποιεί την αντίστροφη όσμωση για να μετατρέψει το σκληρό νερό σε μαλακό νερό, αφαιρώντας ρύπους, βαρέα μέταλλα, ιούς και βακτήρια. Στο τέταρτο στάδιο, το νερό διέρχεται από το φίλτρο Post Activated Carbon, το οποίο αφαιρεί περαιτέρω την οσμή και βελτιώνει τη γεύση του νερού. Στο τελικό στάδιο, το νερό αποστειρώνεται στη δεξαμενή με τη βοήθεια της ακτινοβολίας UV, η οποία, σύμφωνα με την Xiaomi, σκοτώνει το 99,99% των γνωστών βακτηρίων.\nΌταν τα φίλτρα αυτά φράξουν και θα χρειαστούν αλλαγή, μπορείτε να τα αλλάξετε μόνοι σας. Ναι, έχετε αυτή την δυνατότητα και δεν χρειάζεται να φέρετε κάποιον τεχνικό για να αντικαταστήσετε τα φίλτρα στον καθαριστή νερού Mi Smart, αφού μπορείτε να τα αλλάξετε πολύ εύκολα μόνοι σας.\nΑυτό είναι σίγουρα ένα πλεονέκτημα στις λιγότερο ανεπτυγμένες περιοχές της Ινδίας, όπου η ύπαρξη κάποιας τεχνικής υποστήριξης είναι συνήθως σπάνια.\nMi Smart Water PurifierxiaomiΙνδίασπίτι\nΣήμερα το πρωί η Xiaomi παρουσίασε τον πρώτο Gaming Router (δρομολογητή) - ένα…\nΗ RedMi ανακοίνωσε σήμερα ότι θα παρουσιάσει μια αποκλειστική έκδοση του RedMi K20…


Το Ασημένιο Κουδουνάκι | Παιδικά Παραμύθια\nΜόλις φυσούσε λίγο ο αέρας το ασημένιο κουδουνάκι χτυπούσε χαρούμενα. Ο γέροντας περνούσε ώρες και ώρες στη βεράντα του. Χάζευε τη θάλασσα,άκουγε το κουδουνάκι και χαμογελούσε ευτυχισμένος.


Μέχρι και τους 39 βαθμούς σήμερα ο υδράργυρος, αλλά και τοπικές βροχές το μεσημέρι | Hellasjournal.com\nFile Photo: Ηλιοφάνεια στις περισσότερες περιοχές και υψηλές θερμοκρασίες προβλέπουν για σήμερα οι μετεωρολόγοι. ΑΠΕ-ΜΠΕ, ΜΠΟΥΓΙΩΤΗΣ ΕΥΑΓΓΕΛΟΣ\nΤσιμπάει με 38άρια ο υδράργυρος, τοπικές συννεφιές αλλά και 7άρια στο Αιγαίο\nΚαυτές ημέρες στην Κύπρο: Πορτοκαλί προειδοποίηση για 43αρια από το Τμήμα Μετεωρολογίας\nΡεκόρ δεκαετιών για μήνα Μάη ίσως σπάσουν οι θερμοκρασίες του Σαββατοκύριακου\nΓενικά αίθριος καιρός προβλέπεται για σήμερα ενώ τις μεσημβρινές και απογευματινές ώρες στα ηπειρωτικά ορεινά θα εκδηλωθούν τοπικές βροχές όμβροι.Οι άνεμοι θα πνέουν από βόρειες διευθύνσεις στο Αιγαίο τοπικά 6 μποφόρ. Η θερμοκρασία θα διατηρηθεί σε υψηλά επίπεδα σύμφωνα με το meteo.gr.\nΚαιρός: Γενικά αίθριος. Τις μεσημβρινές και απογευματινές ώρες θα αναπτυχθούν πρόσκαιρες νεφώσεις και στα ορεινά κυρίως της δυτικής Μακεδονίας θα εκδηλωθούν τοπικοί όμβροι.Ανεμοι: Μεταβλητοί 3 με 4 μποφόρ.Θερμοκρασία: Από 20 έως 37 και κατα τόπους 38 βαθμούς Κελσίου. Στη δυτική Μακεδονία η ελάχιστη 3 με 4 βαθμούς χαμηλότερη.\nClick here: https://t.co/ZvexbZ19on pic.twitter.com/zAcgzobdVq\n— meteo.gr – Ο καιρός (@meteogr) July 1, 2020\nΚαιρός: Γενικά αίθριος. Τις μεσημβρινές και απογευματινές ώρες θα αναπτυχθούν πρόσκαιρες νεφώσεις στα ηπειρωτικά και στα ορεινά κυρίως της Ηπείρου και θα εκδηλωθούν τοπικοί όμβροι και πιθανώς μεμονωμένες καταιγίδες.Ανεμοι: Βορειοδυτικοί 3 με 4 και τοπικά στο Ιόνιο 5 μποφόρ.Θερμοκρασία: Από 20 έως 37 και κατά τόπους στα ηπειρωτικά 38 βαθμούς Κελσίου. Στην Ήπειρο τοπικά η ελάχιστη 3 με 4 βαθμούς χαμηλότερη.\nΚαιρός: Γενικά αίθριος. Τις μεσημβρινές και απογευματινές ώρες θα αναπτυχθούν πρόσκαιρες νεφώσεις στα ορεινά. Στα ορεινά της Θεσσαλίας θα εκδηλωθούν τοπικοί όμβροι.Ανεμοι: Βόρειοι βορειοανατολικοί 3 με 5 μποφόρ.Θερμοκρασία: Από 20 έως 38 και κατά τόπους 39 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΚαιρός: Αίθριος.Ανεμοι: Βορείων διευθύνσεων 4 με 6 μποφόρ.Θερμοκρασία: Από 23 έως 33 βαθμούς Κελσίου. Στην Κρήτη η μέγιστη τοπικά 3 με 4 βαθμούς υψηλότερη.\nΚαιρός: Αίθριος.Ανεμοι: Βορείων διευθύνσεων 4 με 6 μποφόρ.Θερμοκρασία: Από 24 έως 35 βαθμούς Κελσίου.\nΚαιρός: Αίθριος.Ανεμοι: Βορείων διευθύνσεων 3 με 5 μποφόρ.Θερμοκρασία: Από 23 έως 37 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΚαιρός: Γενικά αίθριος. Τις μεσημβρινές και απογευματινές ώρες θα αναπτυχθούν τοπικές νεφώσεις.Ανεμοι: Μεταβλητοί 3 και τις απογευματινές ώρες νότιοι νοτιοανατολικοί έως 4 μποφόρ.Θερμοκρασία: Από 22 έως 36 βαθμούς Κελσίου.\nΤι καιρό θα έχουμε αύριο Παρασκευή\nΓενικά αίθριος καιρός. Τις μεσημβρινές και απογευματινές ώρες στα ηπειρωτικά θα αναπτυχθούν πρόσκαιρες νεφώσεις και στα κεντρικά και βόρεια ορεινά θα εκδηλωθούν τοπικοί όμβροι και στην κεντρική Μακεδονία πιθανώς μεμονωμένες καταιγίδες.Οι άνεμοι θα πνέουν από βόρειες διευθύνσεις 3 με 4 και στο Αιγαίο 5 πρόσκαιρα τοπικά 6 μποφόρ.Η θερμοκρασία θα παραμείνει σε υψηλά επίπεδα.


Contr. balón 75\nRobos 1 56\nAnticipación 2 66\nVisión 1 80\nCentros 2 63\nResistencia 6 70\nFuerza 2 47\nCabezazos 1 50\nPot. de tiro 1 62